Bakal Bergelar Raja Sehari? Siti Saleha Kongsi Tips Kekal Berseri Menjelang Hari Bahagia

“Tampil menawan pastinya merupakan impian semua raja sehari. Siapa yang tak mahu nampak cantik berseri semasa hari perkahwinan kan?”
Bila menjelangnya hari perkahwinanan ni, bakal pengantin mestilah menjaga kulit muka, daripada tampil kusam dan break out masa hari bahagia. Memahami masalah yang sering dihadapi oleh bakal pengantin ni, pelakon terkenal Siti Saleha berkongsi tips peribadinya tentang penjagaan muka.

TIPS KEKAL CANTIK SEMASA HARI PERKAHWINAN SITI SALEHA. JOM CUBA!

“Tekanan yang saya perlu hadapi setiap hari ialah saya perlu menjadi ‘camera ready’ kerana status saya sebagai selebriti, saya perlu pastikan produk yang saya gunakan sesuai dengan muka dan tak menampakkan kesan berminyak”
Menurut Siti Saleha lagi, dia sentiasa melakukan facial muka, menjelang hari perkahwinannya pula, setiap malam dia akan memakai mask untuk memastikan kulitnya sentiasa lembap.
Selain tu, Siti Saleha turut menjaga pemakanannya dengan mengelak pengambilan daging dalam diet seharian(elak jerawat) dan melebihkan pengambilan sayur dan buah-buahan.

BERSIHKAN KULIT WAJAH DENGAN BETUL

“Saya pastikan saya akan lakukan senaman pada setiap hari, bukan hanya untuk tampak cantik/fit semasa menyarungkan baju pengantin, senaman juga penting untuk saya kekal bertenaga pada hari penting itu.”
Wajah yang bersih sebelum melakukan senaman sangat penting kerana jika bersenam dengan menggunakan make-up, bakteria senang membiak apabila wajah berpeluh. Yelah siapa nak muka break out dan make up jadi “cracky” masa bersanding kan?
Tips yang menjadikan kulit kekal lembap untuk anda yang gemar bersenam

Sebelum melakukan senaman, pastikan anda membersihkan wajah dengan menggunakanL’Oréal Paris Micellar Water. Formulanya lembut dan sesuai dengan semua jenis kulit wajah termasuk kulit yang sensatif. Selain itu, ia mampu membersihkan make-up dan kotoran pada kulit secara mendalam dan tidak perlu dibilas.
Selepas bersukan, pastikan anda menggunakan L’Oréal Paris Centella Essence Water yang diperkaya dengan Centella untuk menghidrat semula kulit wajah dan memastikan kulit kekal anjal.

“FAHAMI JENIS KULIT ANDA”- SITI SALEHA

Untuk tampak cantik tidak mudah, bagi Siti Saleha sendiri perkara pertama yang perlu dititik berat ialah fahami jenis kulit anda. Mengambil contoh dirinya, Siti Saleha berkongsi kulit mukanya merupakan jenis yang berminyak membuatkan dia harus memilih produk penjagaan wajah yang tepat bagi mengelakkan kulitnya menjadi break out.
Baginya, menjaga kulit muka memerlukan konsistensi yang tinggi dan jangan mudah bertukar produk penjagaan wajah, dia percaya penjagaan wajah lebih penting berbanding menyembunyikan cela di wajah dengan solekan untuk memastikan kulit kekal sihat dan berseri.
YAKIN DENGAN DIRI SENDIRI DAN SENTIASA POSITIF

Tambah Siti Saleha selain penjagaan wajah, bakal pengantin juga seharusnya yakin dan sentiasa positif dengan diri sendiri kerana bakal melangkah ke satu fasa yang baru dalam kehidupan.
SITI SALEHA KONGSI PRODUK PENJAGAAN WAJAH KEGEMARAN

Ditanya mengenai produk penjagaan muka kegemaran, Siti Saleha tanpa berlindung mengakui dia sangat menyukai L’Oréal Paris Centella Essence Water yang merupakan set rangkaian penjagaan wajah daripada L’Oréal Paris Revitalift.
Menurut Siti Saleha, L’Oréal Paris Centella Essence Water sangat sesuai dengan kulitnya kerana membantu memerangkap lembapan dengan menjadikan kulitnya lebih glowing dan tampak segar walaupun tidak mengenakan sebarang solekan pada wajah.
CANTIK MENAWAN DENGAN PRODUK L’Oréal Paris Revitalift

Nak kelihatan anggun menawan macam perlakon terkenal Siti Saleha semasa hari persandingan? Jom amalkan petua yang Siti Saleha kongsikan kat atas.
Jangan lupa juga untuk menggunakan produk penjagaan wajah daripada L’Oréal Paris Revitalift untuk membantu kulit kekal lembap, cerah dan tona lebih sekata. Kalau Siti Saleha pon approve, anda pula macam mana? Kena cuba tau!
Nak tau lebih lanjut tentang produk penjagaan wahah daripada L’Oréal Paris Revitalift ni, anda boleh terus klik kat sini.


Bakal Bergelar Suami? Ini 14 Persediaan Buat Lelaki Sebelum Bertukar Status

Tugas sebagai seorang lelaki adalah berat, lebih-lebih lagi apabila seseorang itu bergelar suami atau bapa. Sebagai ketua keluarga, mereka harus mempunyai rasa tanggungjawab yang tinggi terhadap keluarga mereka.
Walaubagaimanapun, sebagai seorang lelaki, anda perlulah bersiap sedia terlebih awal sebelum memikul tanggungjawab sebagai ketua keluarga. Melalui perkongsian The Inspirasi Media melalui laman Facebooknya, kita boleh take note apa yang perlu anda sediakan sebelum dan selepas mendirikan rumahtangga.

Persediaan Seorang Lelaki Sebagai Bakal Suami

Ala, kita straight to the point saja. Saya dah listkan 14 persediaan untuk bakal pengantin lelaki. Yang single tu sangatlah wajib baca. Kau kan seorang bakal suami kepada bakal isteri kau.

1. Tabung Kahwin
Yang paling penting adalah tabung kahwin kau. Kalau tak ada tabung kahwin, kau nak kahwin guna duit siapa. Duit bank? Tak payahlah. Nanti anak dah dah masuk sekolah rendah pun kau tak habis bayar lagi.

2. Perancangan Majlis
Rancang dengan bakal isteri kau berapa kos untuk majlis dua-dua belah. RM30K ke, RM20K ke, RM10K ke.
3. Persediaan Rumah

Rumah kau dah kena sediakan. Okay yang part ni ramai orang salah faham. Tak semestinya kau kena beli rumah. Kalau belum mampu beli rumah, kau sewa je dulu. Asalkan kau dapat sediakan tempat berteduh untuk isteri. Lokasi kat mana? Of course yang dekat dengan ofis isteri. Kita lelaki jauh sikit tak apa.
4. Kenderaan
Kereta pun sangat penting. Tapi macam biasa, ikut kemampuan. Belum ada kereta, motor pun boleh. Asalkan kau boleh bawak dia dating sana sini lepas kahwin nanti. Tapi nanti bila dia dah pregnant dah kena beli kereta supaya isteri lebih selesa. Ansuran kereta tu pastikan tak lebih 15% daripada gaji bulanan kau dan isteri ya.
5. Nafkah Isteri
Nafkah ni kalau ada lelaki yang lupa dan buat-buat lupa baik tak payah kahwin. Berapa nak bagi nafkah kat isteri ni sangat subjektif. Tak kira isteri gaji lagi besarrr dari kau pun, kau tetap kena bagi nafkah. Maybe, kau boleh allocate 10% untuk part ni. Gaji RM2,000 kau bagilah RM200 untuk dia beli barang keperluan peribadi dia. Duit dapur kira lain okay! Kau jangan suka hati nak lumpsum-kan.
6. Simpanan Kecemasan

Dulu masa kau bujang, kalau kau tak ada duit sangat, kau mesti tak kisah makan nasi kosong, kicap, telur dan cili potong kan. Tapi bila dah kahwin, tak gamak lah kau buat macam tu dengan isteri kau. Jadi, simpanan kecemasan at least 3 bulan sangat penting ya. Time kau cemas-cemas pun kau masih ada simpanan. Kurang sikit cemas tu nanti.
7. Stabilkan Kewangan
Bila cerita bab duit ni mulalah nanti kata perempuan ni kata duitan. Dia macam ni, untuk seorang bapak melepaskan anak perempuan dia kepada kau, dia kena yakin yang kau boleh jaga anak dia dengan baik. Jadi, kau kena nampak bagus dari segi kewangan ni. Kalau pun kau belum stabil, kau kena bentangkan apa plan kewangan kau selepas kahwin. Biarlah nampak meyakinkan. Saya dulu kahwin umur 22 tahun, final year degree, ada buat part time income. Nasib baik pak mertua terima.
8. Plan Kos Sebelum dan Selepas Kahwin
Sebaiknya, kena plan sebab kos sebelum dan selepas kahwin sangat lain wei. Sebelum kahwin boleh duduk bilik sharing 2-3 orang, selepas kahwin kena sewa satu rumah. Sebelum kahwin kau ada satu kampung, selepas kahwin kau kena balik dua kampung.
9. Rendahkan Ego
Belajar rendahkan ego. Perempuan, macamlah kau tak tau perangai dia orang. Dia orang mana pernah buat silap. Jadi, nanti kalau dia tiba-tiba merajuk, kau minta maaf saja walaupun kau tak salah. Mesti kau yang silap tu. Tak logiklah perempuan yang salah. Eh!
Perangai Selepas Kahwin

1. Ubah Gaya Hidup
Kalau sebelum kahwin kau kaki lepak sampai pagi, lepas kahwin janganlah buat perangai sama wei. Kau kena mula sedar yang kau tu dah nak kahwin. Biasa yang lepas sampai pagi tu geng-geng single. Kesian isteri kau tidur seorang kat rumah nanti. Dapat pula isteri jenis penakut, lagilah kesian.
2. Luang Masa Lebih Dengan Isteri

Cuba kurangkan main game kat fon. Takkan sama life kau sebelum dan selepas kahwin. Sebelum kahwin, asal ada masa free je mesti main game. Daripada kau bazir masa main game tu, baiklah kau main dengan isteri kau. Main badminton ke, main congkak ke, main masak-masak ke, main basikal ke. Tak lawak ek? Kbai.
3. Tambah Pengetahuan
Tambah ilmu munakahat perkahwinan, ilmu fiqh wanita. Iyalah, kau tu ketua keluarga. Kenalah tau jenis-jenis darah yang keluar dari perempuan, kena tau tentang mana yang haram, mana yang halal dalam hubungan seksual. Ini kalau kau sesat tak tau, dengan isteri kau follow sesat sekali.
4. Jadi Imam Untuk Isteri
Paling cikai, kau cari jalan untuk hafal beberapa surah lazim. Boleh juga kau bawa baca masa jadi imam kepada isteri kau nanti. Jangan rasa rendah diri kalau tak hafal surah panjang-panjang. Surah pendek pun, solat masih sah ya bakal-bakal imam.
5. Plan Kewangan Sebelum Berkeluarga

Last sekali kita masuk balik bab duniawi ya. Yang ni ramai yang lupa kira betul-betul sebelum kahwin. Tapi tak apa, ada masa yang panjang untuk kau plan betul-betul kewangan sebelum anak pertama kau lahir.
2020 ni bukan lagi zaman yang suami je kerja, isteri duduk rumah jaga anak. Biasa memang tak cukup duit. Lainlah kalau kau suami gaji besar. Ramai sekarang ni, suami isteri kena bekerja. Rezeki bunting pelamin, lepas kahwin, kau ada masa lebih kurang 9 bulan untuk standby kos tambahan selepas lahir anak pertama.
Pampers RM60, pengasuh RM350, barang keperluan baby RM40, medical card RM150. Total dah RM600. Kalau kes tak menyusu badan, kena tambah lagi RM100. Jadi, sebelum lahir anak pertama, kau dah kena cuba-cuba untuk simpan lebihan RM600-RM700 setiap bulan. Anak kedua, lain pula cerita dia.
Kita percaya anak yang lahir, datang bersama rezeki dia orang sendiri. Kita mak bapak ni menumpang rezeki dia orang je. Maka, jadilah pengurus yang baik kepada rezeki anak-anak. Jangan pula bila dah berjaya ada lebihan RM600-RM700 untuk rezeki anak tu, kita pula yang boros buat tukar sport rim setahun berkali-kali, beli handbag bertukar ganti, kasut pula penuh almari.
Janganlah risau. Kan Allah dah janji dalam Al-Quran surah An-Nuur ayat 32,
“Dan kahwinkanlah orang-orang bujang (lelaki dan perempuan) dari kalangan kamu, dan orang-orang yang soleh dari hamba-hamba kamu, lelaki dan perempuan. Jika mereka miskin, Allah akan memberikan kekayaan kepada mereka dari limpah kurniaNya kerana Allah Maha Luas (rahmatNya dan limpah kurniaNya), lagi Maha Mengetahui.”
Tamat!
Sumber : The Inspirasi Media


Bakal Bersiaran Selama 13 Episod, ‘Women Talk’ Jadi Platform Kupas Isu Wanita

Program bual bicara terbaru TV3, Women Talk yang membincangkan topik dan isu – isu semasa bersama dengan tokoh – tokoh wanita dari pelbagai bidang akan mula bersiaran pada 2 April 2022, setiap hari Sabtu, pukul 5.00 petang dan strim live di www.tonton.com.my. Menarik!
BINCANG ISU SEMASA GOLONGAN WANITA, 13 EPISOD

Bakal bersiaran selama 13 episod, Women Talk menampilkan tetamu jemputan yang terdiri daripada pelbagai bidang untuk berkongsi pendapat dan informasi tentang topik dan isu semasa yang menjadi fokus utama dalam golongan wanita.
Antaranya, meraikan kemenangan wanita Malaysia, terjerumus dalam gangguan seksual, vaksinasi dan dos penggalak COVID-19 kepada wanita dan kanak-kanak, penglibatan wanita dalam bidang perniagaan, tokoh-tokoh wanita yang berpengaruh di dunia politik, keselamatan kewangan dan saringan untuk pemangsa seksual yang memburu anak-anak kecil.

RAI KEMENANGAN WANITA

Episod pertama yang bakal bersua dengan penonton TV3 pada hari Sabtu akan datang memaparkan topik ‘Meraikan kemenangan wanita Malaysia’ dengan Datuk Nicol David dan Datuk Noor Farida Ariffin, wakil United Nations di Belanda. Pelbagai kemenangan yang diraikan oleh Datuk Nicol David di arena antarabangsa sepanjang pembabitan beliau dalam sukan skuasy bukan saja mengharumkan nama negara dan ia juga satu rekod luar biasa yang masih tiada tandingannya hingga kini.
Wanita ini merupakan ikon negara yang memberi inspirasi kepada golongan muda untuk mengejar cita-cita mereka. Datuk Noor Farida Ariffin, seorang tokoh wanita yang lantang bersuara tentang isu semasa dan hal ehwal politik Malaysia. Beliau telah menceburi bidang penjawat awam selama 36 tahun dan nantikan perkongsian eksklusif beliau tentang kejayaan hidup yang meninggalkan impak dalam hidup beliau.

Sidang produksi Women Talk diketuai oleh Puan Shahila Shah sebagai ketua penerbitan manakala Datin Elaine Daly, Said Thani dan Farrah Naz Karim sebagai penerbit serta menampilkan Deborah Henry dan Zoraya Vadillo sebagai hos.


Bakal Dapat Adik? Ini ‘Hint’ Untuk Ibubapa Guna Kalau Nak Beritahu Anak Bakal Dapat Adik Baharu

“Amin, nanti Amin dapat adik baru tau”
“Adik baru? Alaaa tak nak adik nanti ibu dah tak sayang Amin lagi!!!!”

giphy.com
DAPAT ADIK BARU? YAY OR NAY?
Selalunya berita bakal dapat anak lagi mesti di sambut dengan perasaan gembira dan tak sabar, lagi-lagi bila dah lama tak menimang cahaya mata. Rindu nak bau dan suara bayi baru lahir. Kalau mak-mak selalunya mesti rasa tak sabar nak shopping baju bayi. Tapi, dalam kegembiraan mak ayah nak menyambut anak baru kadang-kadang tidak disenangi dengan “anak lama”.

Cemburu antara anak-anak memang normal lagi-lagi apabila anak yang sudah lama mengbongsu, sudah terbiasa dipanggil “adik” dan dah biasa 100% kasih sayang mak ayah, kakak dan abang tertumpu padanya seorang. Apabila tiba-tiba muncul orang baru dalam keluarga semua perhatian dirampas oleh adik baru. Situasi begini memang selalu berlaku walaupun beza umur dengan adik hanya 1 tahun.

http://tamil.oneindia.com/
Untuk menangani isu macam ini, yang pertama mak ayah perlu kenal luar dalam anak dulu. Kena tahu:
1. Tahap manja.
2. Makanan kegemaran.
3. Minuman kegemaran.
4. Perbuatan yang dia suka bila kita lakukan (peluk, usap rambut, cium pipi).
5. Mainan kegemaran.
6. Rancangan kegemaran.
7. Patung kegemaran.
8. Perbuatan yang paling dibenci.
9. Kenal kawan-kawan.
http://www.capturedbykim.info/
Sebab kebanyakan kes diatas yang saya terima dan analisa sendiri adalah berpunca daripada mak ayah yang kurang kenal anak sendiri. Contoh sewaktu penilaian,
Anak suka makan apa? Tak tahu, dia makan je apa-apa.
Anak suka kartun apa? Tak tahulah, biasa tengok youtube.
Kenal tak kawan-kawan dia di sekolah? Tak kenal, nampak macam bercampur dengan semua orang.
Sebenarnya walaupun anak makan semua benda yang orang kata “tolak kayu dengan batu je”, tapi pasti ada 1 makanan yang dia betul-betul suka. Sama juga macam kawan-kawan dan kartun. Kena perhatikan anak terutamanya reaksi terhadap sesuatu benda.
KENA PANDAI AMBIL HATI ANAK
Biasa kalau lepas balik sekolah mak ayah hanya tanya “Dekat sekolah belajar apa?”, tapi tak tanya “Dekat sekolah seronok tak? Siapa nama kawan?”. Bila kita biasa tanya tentang perihal sekolah tapi tak tanya macam mana perasaan dia, ada masalah ke dengan kawan-kawan dan sebagainya maka hubungan anak dengan mak ayah hanya takat perihal sekolah umpama pekerja dengan bos hanya tanya soal kerja.
http://www.momjunction.com/
Kalau mak ayah tak berapa kenal dan tak jadi kawan anak, maka untuk dia terima dan sesuaikan diri bila ada adik baru jadi lebih susah. Kesannya, dia akan menjauhkan diri dengan kita sebab rasa dirinya tak penting dan mak ayah tak faham perasaan dia.
Dari situ maka timbullah fasa kebergantungan dengan kawan pula, meletakkan sepenuh kepercayaan pada kawan, ikut perlakuan dan percakapan dari kawan, kawan masuk lubang dia pun nak ikut, kawan minta rahsiakan dari mak ayah dia pun ikut dan sebagainya. Bila ada apa-apa masalah, kawan dah jadi tempat mengadu sebab merasakan mak ayah tak sayang dia lagi bila dah ada adik.
Sebenarnya dari kita berumur 4 bulan lagi kita dah ada personaliti sendiri. Ada yang jenis pendiam, ada yang jenis potpet, ada yang jenis lasak banyak tenaga, anak yang jenis lembut dan sebagainya. Macam trademark Lazada, “macam-macam ada”. Sangat sangat sangat sangat penting ya untuk mak ayah kenal anak sendiri, sesibuk mana pun WAJIB kenal anak. Tak kiralah melalui luangkan masa berkualiti atau tanya pengasuh atau guru taska.
dissolve.com
Lepas dah kenal betul-betul luar dalam anak dan dah dapat sepenuh kepercayaan anak barulah boleh cuba sikit-sikit bagi “hint” yang dia bakal dapat adik seawal baru tahu mengandung. Boleh cuba tips ini.
‘HINT’ UNTUK ANAK BAHAWA DIA AKAN DAPAT ADIK BAHARU
1. Bawa jumpa kawan-kawan yang ada anak lebih seorang.
intelligentnest.com
Kalau umur sebaya lebih bagus, bagi anak bermain-main dengan mereka. Ceritakan pada anak, “Tengok tu X ada adik, seronoknya boleh main sama-sama setiap masa. Abang nak adik tak?”. Kalau anak cakap “tak”, tak apa boleh cuba bawa jumpa lagi. Lama-lama dia akan jadi seronok dan boleh terima.
2. Kena selalu bagitahu anak yang dia bakal dapat adik.
http://edition.cnn.com/
Untuk yang dah 3 tahun ke atas, boleh cuba bagi tengok video bayi dalam rahim supaya dia tahu dalam rahim mak sekarang ada bayi. Boleh juga ajar anak dengar degupan jantung adiknya. Kalau ke klinik untuk scan 3D/4D ajak anak bersama-sama. Kerapkan usap perut bersama-sama anak dan cakap “abang sayangggg adik”.
3. Banyakkan memeluk anak sewaktu mengandung.
http://food.ndtv.com/
Bisik di telinga anak “Mummy sayang abang, adik pun sayang abang”. Tunjukkan kasih sayang dengan memeluk dan belai kepala anak supaya anak rasa disayangi.
4. Gunakan cerita sosial
http://auburnpub.com/
Dengan menggunakan buku cerita tentang hubungan adik beradik. Ulang-ulang baca lama-lama anak akan faham dan tersimpan dalam memori.
5. Gunakan “modal-modal” kegemaran anak
http://parsonsns.net/
Gunakan modal kegemaran anak untuk ambil hatinya sambil beritahu yang kita tahu apa yang dia suka sebab kita sayang. Part ini mak ayah kena pandai-pandai ambil hati.
Kalau anak yang memang jenis melekat dengan mak, walaupun dekat dengan ayah pun cemburu. Persediaan di atas jadi double tripple wajib ya sebelum melahirkan adik baru untuk mengelakkan masalah tingkah laku di masa akan datang. Ingat ya, tak ada anak yang dilahirkan sejak azali dah nakal dan tak mendengar kata. Kalau agak-agak rasa nak marah anak bila nakal atau degil terutamanya anak bawah 3 tahun, fikir semula dan tanya diri sendiri adakah salah anak yang memang dilahirkan nakal ataupun salah kita dalam mendidik anak?
http://www.mummyalarm.co.uk/
*Cemburu tanda sayang, tapi cemburu juga sebagai tanda ketidakpercayaan dan curiga terhadap kasih sayang mak ayah. Kenal anak dan dapatkan kepercayaan anak barulah mudah untuk anak menerima adik baru.
Perkongsian ini adalah hasil penulisan dari dari Maryam Jamadi, Occupational Therapist/ Terapis Carakerja di laman Facebooknya.
Sumber: Maryam Jamadi


Bakal Jadi ‘Kegilaan’ Anak-Anak, Jom Buat ‘Twister’ Ala-Ala KFC Ini Di Rumah!

Memikirkan kos taraf hidup pun semakin meningkat, kos nak makan luar pun mestilah meningkat kan? Tambah pula bila ada anak-anak yang ramai. Bila sekali berkunjung ke restoran atau restoran makanan segera tu, boleh mencecah ratusan ringgit lah habisnya. Namun, anda jangan risau kami ada sediakan satu perkongsian resipi yang bakal menjadi kegilaan anak-anak iaitu Twister ala-ala KFC!

1. Bahan-bahan
-roti tortilla (mission wrap.di bakar skjp 2-3mnt.)
-isi ayam bahagian dada (di goreng tepung)
-mayonis
-sos thousand island
-salad
-tomato (di dadu)
-carrot (sagat)
-timun (sagat)
-keju (terpulang ctrsa sdri..xnk xpe.)

2. Cara Kedua
Ayam perap perasa sikit, biar 15-30 minit. Lepastu celup telur, golekkan dalam tepung. Celup telur lagi sekali pastu golek tepung lagi sekali. Tekan-tekan sikit ayam dalam tepung baru goreng.

www.facebook.com/groups/MasakApaHariNiMAHN.my
3. Roti bakar sekejap
Kemudian sapu mayonis, susun salad, carrot, timun, tomato. Letak sos thousand island, letak ayam dan kemudian letak cheese. Balut kemas dan bakar lagi sekejap untuk cairkan cheese. Tak nak bakar pun takpe. Nak terus makan pun boleh.
**Inti ni boleh letak banyak mana yang kita mahu, lagi best, nak letak apa-apa pun boleh. Ikut kreativiti masing-masing.
www.facebook.com/groups/MasakApaHariNiMAHN

4. Hasilnya!
www.facebook.com/groups/MasakApaHariNiMAHN.my

Memang nampak macam apa yang kita pesan di KFC kan? Sudah semestinya akan menjadi kegemaran anak-anak!
Sumber: Mastura Razali


Bakal Juara Triatlon? Kanak-kanak Tonjol Bakat Di Putrajaya Perdana Aquathlon 2016

Tidak lama lagi, rakyat Malaysia bakal melihat seorang juara di dalam sukan Triatlon jika Kelab Triatlon Tri-Amatur berjaya. Di perlumbaan Putrajaya Perdana Aquathlon 2016 yang baru berakhir, ramai atlet muda menyerlah dan menunjukkan semangat juang dan ketahanan.

Kanak-kanak dari umur 7-9 tahun memulakan acara dengan berenang 100meter sebelum berlari sejauh 1km. Ia disusuli dengan kanak-kanak berusia 10-12 tahun yang berenang 100meter dan berlari 2km.

Di dalam kategori 13-15 tahun pula, mereka berenang di dalam tasik sejauh 400 meter dan berlari 2.5km. Ini diikuti dengan atlet 16-19 tahun yang berenang 750m dan berlari 5km. Acara akhir menyaksikan orang dewasa bertarung di dalam kategori Terbuka, di mana mereka berenang sejauh 750meter dan berlari 5km. Lebih kurang 50 ibubapa menyertai acara sebagai marshal, menjadikannya perlumbaan yang unik dan sebuah acara keluarga.

Cik Amy Ho, Setiausaha Kelab Triatlon Tri-Amatur, penganjur perlumbaan tersebut berkata, “Objektif acara ini adalah bagi mempromosi sukan Triatlon yang sihat di Malaysia, terutamanya memperkenalkan kanak-kanak kepada sukan. Triatlon sebenarnya melibatkan tiga acara sukan iaitu, berenang, berbasikal dan berlari, Putrajaya Perdana Aquathlon 2016 perlahan-lahan memperkenalkannya kepada atlet amatur, dengan mempunyai hanya dua daripada tiga acara.”

Dato’ Rosman bin Abdullah, Pengarah Urusan Kumpulan Putrajaya Perdana Berhad (PPB), yang merupakan penaja perlumbaan berkata, “Memang teruja sekali melihat kanak-kanak muda berlumba bersungguh-sungguh. Ada di antara mereka tidak cergas sewaktu menyertai kelab, tetapi selepas beberapa sesi latihan, kami dapat lihat transformasi bukan sahaja dari segi fizikal tetapi juga kekuatan mental. Di PPB, kami percaya di dalam menggalakkan komuniti terutamanya yang muda-mudi untuk menjalani kehidupan sihat dan belajar untuk menangani cabaran kehidupan.”

Mengenai Putrajaya Perdana Berhad
Putrajaya Perdana Berhad (PPB) merupakan salah sebuah kumpulan teratas yang terlibat di dalam sektor pembinaan, pembangunan hartanah dan konsesi. Sejak penubuhannya pada Julai 1998, PPB telah banyak menyiapkan projek berskala besar.
PPB berpangkalan di Presint 16, Putrajaya dengan mempunyai lebih kurang 450 kakitangan.
Untuk maklumat lanjut, sila layari www.p-perdana.com

Mengenai Kelab Triatlon Tri-Amatur
Kelab Triatlon Tri-Amatur merupakan kelab triatlon bukan keuntungan yang berasaskan komuniti. Ditubuhkan pada Februari 2014, kelab ini berdaftar dengan Pesuruhjaya Sukan Malaysia dan disokong sepenuhnya oleh Kementerian Belia dan Sukan Malaysia.
Di dalam Kelab Triatlon Tri-Amatur, ia telah menubuhkan Pasukan M3X bagi mewakiti kelab di dalam kesemua acara yang mereka ambil bahagian.
Untuk maklumat lanjut mengenai Pasukan M3X, sila layari: www.teamm3x.com


Ibu Bapa Yakin Dengan Adanya DidikTV Anak-Anak Akan Lebih Fokus Dalam PdPR

Bakal dilancarkan oleh Perdana Menteri, Tan Sri Muhyiddin Yassin, esok pada jam 8 pagi, 17 Februari 2021, DidikTV menerima pelbagai respon netizen terutamanya ibu bapa.
Kebanyakan ibu bapa menyatakan harapan mereka semoga dengan adanya DidikTV anak-anak akan lebih fokus dalam proses PdPR selain menjalani pembelajaran dalam talian bersama guru mereka.

Menggunakan animasi dan grafik menarik, Proses P&P Jadi Lebih Efektif!
Kredit: BERNAMA

Bakal ke udara di ntv7, DidikTV mengetengahkan teknik pengajaran dan pembelajaran yang lebih efektif dan berkesan dengan bantuan grafik dan animasi yang menarik. Maka, pelajar tak mudah bosan dan lebih mudah memahami sukatan pelajaran yang dikongsikan.

Arbaiah binti Subeh, ibu kepada Nur Khairina Binti Baharom pelajar tahun 6 Sekolah Kebangsaan Telok Gadong berkata, “Dengan adanya DidikTV, saya harap anak saya lebih fokus dalam sesi P&P. Kalau belajar secara online, susah saya nak pantau kerana dia guna telefon bimbit. Ni kalau dah tayang di TV, memang jelas sangat proses P&P yang dijalankan. Kita ibu bapa pun tak rasa bimbang”.
Berharap dengan adanya DidikTV proses pembelajaran anak bongsunya menjadi lebih efektif, ibu kepada 4 orang cahaya mata ini, menyokong penuh inisiatif yang diambil oleh Kementerian Pendidikan Malaysia (KPM).

Menurut KPM, mereka pernah menyediakan program pendidikan melalui TV Okey RTM, Tutor TV Astro dan [email protected] tetapi buat pertama kalinya saluran khusus TV Pendidikan secara terestrial iaitu [email protected], diperkenalkan dengan pengisian pendidikan dari jam 7 pagi hingga 12 tengah malam setiap hari.
Bakal ditayangkan di ntv7, DidikTV  juga boleh ditonton melalui beberapa siaran lain seperti Astro di saluran 147, saluran 107, MYTV atau melalui ntv7 di TV unifi.
Bagi anda yang memiliki set TV digital bersepadu (iDTV), anda boleh menggunakan antena dan lakukan penalaan automatik untuk mendapatkan saluran DidikTV.
Jadi, jangan lupa untuk tune-in ke saluran ntv7, TV3, MHI & KPM pada jam 8 pagi esok bagi sama-sama menyaksikan Perdana Menteri kita menyempurnakan pelancaran DidikTV.
Semoga usaha murni KPM dijadikan sebagai batu loncatan dalam usaha pelajar menguasai pembelajaran PdPR dengan lebih baik.


Bakal ‘Latih’ Usahawan Terpilih Pacu Perniagaan, Endeavor Malaysia Lancar ScaleUp Kedua

Endeavour Malaysia mengumumkan pelancaran ScaleUp Endeavor buat kali kedua di Malaysia. Program ScaleUp Endeavor merupakan program berstruktur selama 6 + 18 bulan yang direka untuk memberi panduan kepada usahawan atau ‘startup’ dalam mengembangkan bisnes mereka.
Bakal latih usahawan dengan tunjuk ajar dari Mentor

20 usahawan terpilih akan menerima mentor tetap sepanjang program ini berlangsung bagi memberi mereka tunjuk ajar dan bantuan menerusi beberapa siri bengkel bersesuaian dengan keperluan mereka dalam mengembangkan perniagaan.
Pada program kali ini, ScaleUp Endeavor turut memperkenalkan Program Road-To-Market. Usahawan yang terpilih akan mempamerkan produk dan servis mereka kepada syarikat di bawah payung Endeavor Malaysia yang telah menawarkan diri untuk menguji, mengambil atau bertindak sebagai sebagai ‘pelabur’ kepada perkhidmatan atau produk yang disediakan oleh usahawan berkenaan.

Program ScaleUp Endeavor ini turut disokong oleh jawatankuasa khas yang melibatkan individu hebat dan ternama dari pelbagai sektor di Malaysia antaranya Board member Endeavor Lim Chern Yuan (Group CEO di Yinson), mentor Endeavor, Mac Chung Lynn (Director & Group CEO di Nando’s), Sharil Tarmizi (Senior Advisor di ASEAN Advisory) dan Endeavor Entrepreneur, Leow Wee Jonn (CEO di Photobook Worldwide).

Usahawan atau ‘startup’ yang berminat boleh mendaftar di sini atau email ke [email protected]. Tarikh tutup permohonan adalah pada 18 Jun 2021.
Setiap usahawan yang layak memohon perlu mempunyai bisnes yang bertapak di Malaysia dan inovatif serta revenue US$486,027 (RM2 juta) setahun. Tidak lupa juga, usahawan berkenaan perlu menunjukkan sekurang-kurangnya 20% YoY revenue growth.


Bakal Menyambut Zuriat Pertama? 5 Topik Hangat Para Ibu Ini Pasti Buat Anda Dilema!

Untuk setiap pasangan yang baru mendirikan rumahtangga sememangnya menginginkan pelengkap hidup untuk mereka iaitu Cahaya Mata. Perkara ini yang sering dinantikan oleh para wanita di luar sana.
Bagi mereka, moment ketika mengandung selama 9 bulan itu memang sukar dilupakan oleh semua wanita terutama yang baru pertama kali merasainya. Banyak perkara pahit dan manis yang akan ditempuhi oleh ibu-ibu mengandung sebenarnya.

Namun, kekuatan dan ketabahan mereka yang akan mengatasi segalanya. Banyak perkara yang perlu dipelajari oleh wanita yang pertama kali mengandung, masih banyak juga perkara yang membuatkan mereka keliru tentang apa yang patut dan tidak patut dilakukan semasa mengandung.

Untuk para ibu yang baru pertama kali mengandung, mesti banyak perkara yang perlu anda tanya kepada rakan-rakan, ibu atau ibu mertua tentang tips untuk menjaga kandungan dengan baik. Betul tak? Ha, ini antara topik hangat yang sering menjadi perbualan mereka.

1. Cara untuk mengelakkan risiko keguguran pada trimester pertama

Harus diingatkan bahawa para ibu yang sedang hamil harus berjumpa doktor dalam tempoh yang ditetapkan untuk mengetahui lebih lanjut tentang perkembangan bayi dalam kandungan seperti saiz bayi, pergerakkan, keadaan jantung dan sebagainya. Ini juga bagi mengelakkan perkara yang tidak diingini berlaku pada kandungan anda seawal trimester pertama.
2. Perbezaan antara susu ibu dan susu formula

Oh ya, ramai yang masih tidak tahu tentang perbezaan di antara susu ibu dan juga susu formula. Mesti anda semua terfikir kenapa bila bayi yang minum susu ibu lebih cepat lapar berbanding dengan susu formula. Ha, ini kerana susu ibu lebih cepat dihadam dan akan membuatkan bayi cepat lapar. Susu ibu juga membuatkan usus bayi lebih sihat.
Manakala susu formula pula ianya lebih pekat, lemak dan berkrim berbanding dengan susu ibu. Sebab itu bagi ibu-ibu di luar sana, mereka lebih merasai bahawa susu formula lebih menyenangkan mereka dan bayi mereka juga akan mudah kenyang.
3. Pemilihan nama bayi sebelum dilahirkan. Ini perkara yang sering dibincangkan oleh ibu-ibu dan juga si suami

Perkara yang sangat dinantikan adalah kelahiran bayi anda selepas 9 bulan dalam kandungan si ibu. Tapi apa yang penting adalah pemilihan nama yang baik untuk mereka. Nama yang dipilih haruslah mempunyai maksud yang baik dan indah. Jangan pulak letak nama selebriti antarabangsa kegemaran korang tanpa tahu maksud disebalik nama itu. Hehe dan jangan panjang sangat, nanti susah orang nak ingat.
4. Ibu yang berkerja VS ibu yang menjadi suri rumah sepenuh masa. Mana paling challenging?

Perkara ini juga sering dibincangkan oleh para ibu yang bekerja dan juga suri rumah sepanjang masa. Bagi admin, ibu yang bekerja akan mendapat masa yang sangat minimum untuk diluangkan bersama anak-anak. Ini berlaku kerana mereka sibuk bekerja bermula seawal 7:30 pagi sehingga 6 petang setiap hari kecuali Sabtu dan Ahad. Itu belum kira OT (bekerja lebih waktu) lagi.
Untuk ibu-ibu yang menjadi suri rumah sepanjang masa pula, mereka boleh meluangkan masa semaksimum yang mungkin dengan anak-anak mereka kerana mereka hanya akan berada di rumah untuk mengikuti perkembangan anak-anak mereka. Kesimpulannya, untuk ibu yang bekerja dan ibu yang menjadi suri rumah mempunyai kelebihan mereka tersendiri.
5. Pemilihan takaful yang terbaik untuk anak-anak anda. Sangat penting ya!

Perkara ini sering dibicarakan oleh ibu bapa di luar sana yang mementingkan yang terbaik buat anak masing-masing. Pelbagai jenis cara untuk kita tunjukkan kasih sayang terhadap anak-anak, bermula dari menunaikan segala janji yang dibuat, ambil masa untuk berbual dengan mereka selepas seharian bekerja, sokong apa yang mereka suka untuk lakukan dan termasuklah beli takaful yang terbaik untuk masa depan mereka.
Jadi, pelan takaful mana yang menjadi pilihan anda? Pilih yang terbaik tau!

Zaman sekarang ni memang setiap individu akan memerlukan Takaful sebab kita tak tahu tentang hari buruk yang bakal mendatang. Sebab tu lah kena sediakan payung sebelum hujan, betul tak? Dengan pengambilan takaful, masa depan anak-anak anda akan lebih terjamin.
Kini dengan pelan terbaru dari AIA Public Takaful iaitu A-Life Joy-i.
Untuk kesemua kategori yang ditawarkan, ianya boleh dibeli seawal 14 minggu kehamilan (biasanya memerlukan sekurang-kurangnya 18 minggu). Oh, kalau korang nak tahu, AIA Public Takaful adalah Takaful PERTAMA di Malaysia yang menyediakan perlindungan untuk Autisme dan ADHD. Ia juga menyediakan perlindungan untuk 32 kes-kes bagi Penyakit Kritikal Juvana (30% daripada jumlah perlindungan).
Kanak-kanak akan dilindungi sehingga berumur 18 tahun. Selepas tempoh itu, kadar perlindungan akan meningkat sehingga 2 kali ganda. Jika anak-anak ingin menyambung pelajaran, mereka juga bakal mendapat dana pembelajaran. Ini adalah bagi memastikan masa depan mereka terjamin.
Perlindungan untuk anak-anak memang penting. Ibu pun perlukannya juga. Betul tak?

A-Life Lady360-i direka untuk memberikan perlindungan komprehensif bagi wanita sehingga umur 80 tahun. Pelan ini bukan sahaja memberi anda faedah Takaful, ia juga dilengkapi dengan ciri-ciri pertama di pasaran yang direka khas untuk wanita.
Takaful ini memberi anda ganjaran tunai bagi peristiwa-peristiwa berikut:

 Perkahwinan – Bayaran 3% daripada amaun perlindungan anda.
Kelahiran Anak – Bayaran 3% daripada amaun perlindungan anda.
Usia Emas (pada umur 55 tahun) – Bayaran sehingga 12% daripada amaun perlindungan anda.

Untuk maklumat yang lebih lagi tentang pelan yang disediakan, anda boleh berjumpa dengan life planner AIA sendiri. Mereka akan memberikan anda keterangan yang lebih mendalam tentang produk yang disediakan untuk ibu serta anak.
Special feature tentang A-Life Lady360-i adalah jika anda (para ibu) adalah salah seorang daripada pemegang polisi A-Life Lady360-i, anda boleh membeli A-Life Joy-i dan nikmati keistimewaan dengan mendapatkan perlindungan untuk bayi anda tanpa pengunderaitan medical.
Boleh  klik di link ini untuk maklumat lanjut!


Bakal Pengantin Tak Sempat Kahwin, Maut Dipanah Petir Ketika Sesi Bergambar

Tragedi menyayat hati menimpa kepada seorang bakal pengantin di negara China apabila maut dipanah petir ketika sedang bergambar, memetik laporan Kosmo semalam.
Difahamkan lelaki bernama Ruan itu, dipanah petir ketika sedang bergambar sebelum majlis perkahwinannya di sebuah kawasan pelancongan terkenal di negara tersebut, lapor akhbar The Sun kelmarin.

Baca juga: Lelaki Berpakaian Selekeh Disangka Pengemis, Buat Kejutan Beli Kereta ‘Cash’!
MAUT DIPANAH PETIR KETIKA SESI PENGAMBARAN
Gambar: Mangsa dibawa ke hospital berhampiran dan tidak lama kemudian disahkan meninggal dunia. – Weibo

Tragedi itu berlaku Rabu lalu di Gunung Jade Dragon Snow di wilayah Yunnan.

Dia terkena panahan petir semasa sesi penggambaran perkahwinan bersama tunangnya di Spruce Meadow yang merupakan lokasi pemandangan popular.
Mangsa dikejarkan ke hospital di mana dia disahkan meninggal dunia, lapor akhbar South China Morning Post.
PASANGAN ITU TETAP TERUSKAN PENGAMBARAN WALAUPUN RIBUT PETIR…
Walaupun ribut petir melanda, pasangan itu dilaporkan memutuskan untuk meneruskan penggambaran mereka kerana telah dirancang. Mereka yang berdiri berhampiran mangsa bagaimanapun tidak cedera.
Pihak berkuasa cuaca tempatan telah mengeluarkan amaran guruh dan kilat pada tahap ketiga tertinggi di bawah sistem amaran empat peringkat China kira-kira setengah jam sebelum kilat menyambar. – Agensi.
Sumber: Kosmo


Bukan Sekadar ‘Cool’, Ini 5 Kelebihan ‘Balance Bike’ Berbanding Basikal Biasa

Pernahkah anda dengar tentang ‘balance bike’? Ya, ia adalah sejenis basikal yang ‘kehilangan’ salah satu komponen – iaitu pedal / pengayuh. ‘Balance bike’ ini juga dikenali sebagai Strider Bike, iaitu salah satu jenama terbesar yang mengeluarkan produk basikal tersebut.
Di Eropah, ‘balance bike’ telahpun menjadi kegilaan ramai anak kecil, dan kini ia mula menjadi popular di Amerika Syarikat. Dengar kata, walaupun ianya masih baru di Malaysia, perlumbaan Strider Cup Malaysia pernah diadakan di Pudu Ulu Park, Cheras dan disertai oleh anak-anak seawal usia 2 hingga 5 tahun pada tahun lalu.

Jika difikir-fikir semula, kenapa agaknya ‘balance bike’ ini semakin mendapat perhatian? Malah, ada yang berpendapat bahawa ia mungkin lebih sesuai menjadi basikal pertama anak anda berbanding basikal jenis lain di pasaran. Rupanya, ia memiliki pelbagai manfaat kepada anak kecil. Mari kita singkap keistimewaan basikal unik ini.
5 Sebab ‘Balance Bike’ Patut Menjadi Basikal Pertama Anak Kecil
1. Mudah Digunakan
“Ada 2 kemahiran yang perlu dikuasai untuk menaiki basikal biasa – iaitu mengimbangkan badan dan mengayuh. Oleh kerana ‘balance bike’ tiada pedal pengayuh, kanak-kanak dapat fokus pada satu perkara yang utama – iaitu mengimbangkan badan. Hal ini akan memudahkan proses pembelajaran dan latihan buat mereka.” kata Cadel Evans, bekas pelumba basikal profesional Australia dan Juara Tour de France 2011.

Tahu-tahu sajalah, kanak-kanak ni kadang-kadang jadi cepat putus asa dan tension bila mula-mula belajar naik basikal. Tapi dengan  ‘balance bike’, kanak-kanak bukan saja mudah menaikinya, mereka juga boleh berhenti, membelok, atau memusing dengan mudah. Kebebasan untuk bergerak ini memberi mereka lebih konfiden dan rasa berani untuk terus belajar menunggangnya hingga mahir.

Foto Kredit: themalaymailonline.com
2. Ringan
Kebanyakan ‘balance bike’ adalah 2 hingga 3 kali lebih ringan berbanding basikal biasa dengan pedal pengayuh yang kadangkala sama berat dengan kanak-kanak itu sendiri.
Disebabkan ciri lightweight ini, kanak-kanak kecil mampu menunggang ‘balance bike’ tanpa berasa letih, walaupun ketika menaiki cerun.
Foto Kredit: imaginationward.com
3. Boleh Digunakan Seawal 2 Tahun
Tahukah anda, semua ciri di atas juga menjadikan ‘balance bike’ sesuai digunakan oleh kanak-kanak seawal usia 2 tahun!
Ia juga merupakan cara yang seronok untuk menggalakkan kanak-kanak bersenam. Tak adalah nak menghadap gajet saja, kan?

4. Lebih Selamat
Tempat duduk ‘balance bike’ dibina lebih rendah berbanding basikal biasa. Ini bermakna, impak hentakan juga kurang sekiranya mereka terjatuh ketika sedang menunggangnya.
Selain itu, ‘balance bike’ hanya akan bergerak laju seiring dengan kelajuan kaki anak yang menggerakkannya. Berbanding dengan pedal kayuhan yang sukar dikawal apabila terlalu laju, ‘balance bike’ lebih selamat serta kurang berisiko terhadap kemalangan.
Foto Kredit: vitahealthclinic.com
5. Tak Perlukan ‘Training Wheels’ Lagi!
Kebanyakan kanak-kanak yang dah mahir menunggang ‘balance bike’ akan dapat menunggang basikal biasa seawal usia 4-5 tahun tanpa rasa kekok.
Yang paling best, dah tak perlu menggunakan ‘training wheels’, iaitu roda kecil yang dipasang pada sisi basikal. Hebat!
Foto Kredit: dreamstime.com
Dah Boleh Didapati Di Malaysia
Menarik juga rupanya ‘balance bike’ ini. Kalau di Malaysia, nampaknya ia dah mula dijual secara online ataupun di kedai-kedai khusus yang menjual jenama tersebut atau kedai barangan bayi dan kanak-kanak yang terpilih. Bergantung kepada jenama, ia boleh didapati dengan harga sekitar RM150 ke atas.

Wah, ‘cool’ habis basikal ini rupanya. Patutlah ramai ibu bapa yang rasa teruja nak belikan untuk anak-anak!


“Bukan Dosa Kecil Tapi Dosa Besar”- Balik Kampung Jangan Per’hamba’kan Ibu Bapa

Suasana meriah apabila pulang ke kampung, berkumpul adik-beradik dan sanak-saudara berjumpa dengan ibu dan ayah menjadi sebuah satu kegembiraan yang tidak dapat diungkapkan dan rahmat yang besar di Hari Raya.
Namun, dalam kemeriahan dan kegembiraan itu janganlah sampai terlupa tentang adab bila berkunjung pulang ke rumah ibu bapa. Jangan sampai kita lalai sehingga secara sengaja atau tidak telah memper’hamba’kan orang tua sendiri. Ikuti perkongsian nasihat yang dibuat oleh Muharrik Daie.

Semoga kita sama-sama dapat mengambil iktibar dan berubah diri ke arah kebaikan.
Baca juga: “Mungkin Di Dunia Jodoh Depa Tak Panjang…”- Anak Hilang Ibu Bapa Selang 12 Jam Pada Syawal Kedua

“BUKAN DOSA KECIL TAPI DOSA BESAR”- BALIK KAMPUNG JANGAN PER’HAMBA’KAN IBU BAPA
Gambar hiasan: SianrHarian

JANGAN ‘HAMBA’KAN MAK AYAH DI HARI RAYA
Antara bentuk derhaka anak-anak di hari raya adalah, kita biarkan mak kita yang dah tua nak mati itu bersusah payah masak didapur, kita laki bini membungkang tidur tak ingat dunia. Bangun-bangun, terus cari makan isi tembolok kita macam tuan besar.
Itu menunjukan kita tidak berperibadi islam. Tidak beradab. Dan tidak berakhlak islam. Kalau tak malu pada ibu ayah, malulah pada Allah.
Orang dulu dulu, anak-anak perempuan dan lelaki amat menjaga adab dan rasa malu bila berkunjung dan berziarah ke rumah orang tua.
Awal pagi dah bangun, kemas tempat tidur, mandikan anak-anak dan memasak serta membantu ibu ayah di dapur. Terkadang melarang ibu mereka memasak dan malah merekalah yang memasakan untuk ibu mereka kerana itulah masanya mereka berbakti untuk ibu ayah.
KEBANYAKAN ANAK-ANAK SEKARANG SUDAH HILANG MALU
Gambar hiasan: OhBulan
Kebanyakan anak-anak sekarang sudah tak macam dulu. Mereka hilang malu. Dan malu sudah tiada dalam akhlak mereka. Mereka hanya malu buka aurat saja tapi tidak malu membuka pekung akhlak buruk mereka dihadapan orang tua.
Malah ada yang bangun lambat dan tak sembahyang Subuh pun. Tempat tidur berselerak. Anak-anak mereka yang bangun pagi dibiar macam anak-anak ayam kelaparan. Ibu ayah merekalah yang kelam kabut nak uruskan makan minum kencing berak anak-anak mereka. Zalimkan?
Jangan dihairankan! Di mana mana pun kita pergi, kita akan jumpa situasi ini dan species anak-anak yang begini. Malah terkadang berlaku dalam keluarga kita sendiri. Itulah akhir zaman.
Mak ayah bukan tak nak tegur, tapi takut nak menegur kepada anak-anak. Takut ditengking anak-anak. Maklum lah anak-anak dah bagi duit raya pada mak ayah.
Kalau ditegur nanti, mencukalah muka anak-anak menantu dan tak nak balik lagi. Mak ayah pun takut kena gossip oleh anak-anak menantu mereka bila anak-anak menantu berkumpul sesama mereka.
PILIHLAH JODOH ANAK YANG BAIK AKHLAK & KETURUNANNYA
Sebab itu mak ayah ni kalau nak pilih menantu, pilihlah yang berakhlak dan dari keturunan yang baik-baik. Jangan nampak pakai tudung dan pakai lebai serta cium tangan saja, dah rasa bakal menantu ni ahli syurga. Jangan sekali kali.
Zaman sekarang ni ramai ‘scammer’. Bakal menantu pun boleh jadi scammer. Berpura pura bagus sebelum kahwin.
Mana yang dah dapat menantu scammer tu, nasihat nasihatlah mereka. Jangan biar mereka berakhlak begitu nanti keturunan kita pun akan ikut apa yang mak ayahnya buat.
PEPATAH ORANG PUTIH PERNAH MENYATAKAN ‘WHAT YOU GIVE, YOU GET BACK’
Gambar hiasan: Zukidin.com
Kalau mak ayah nya tak sembahyang Subuh, keturunan pun akan jadi begitu. Kalau mak ayahnya menghambakan mak atau mertua mereka, anak-anak mereka pun akan perlakukan kepada mereka juga. Ingat pepatah orang putih, “What you give, you get back.”
Jangan sedap hati dapat menghambakan mak ayah dan mertua walau dalam sedar atau tak sedar. Ia tetap dosa. Bukan dosa kecil tapi dosa besar.
Bagi yang lelaki, wajib mereka menasihati anak bini supaya menghormati mak ayah dan mertua serta bertimbang rasa dengan mereka.
Jangan fikir keluarga kamu nak mudah dan senang lenang saja. Rumah mak ayah atau mertua bukan hotel atau homestay atau untuk ‘me time’ anak bini kamu tapi adalah tempat kamu berbakti kepada ibu ayah.
Ingat! Syurga itu di bawah telapak kaki ibu. Moga manfaat untuk renungan. Maaf andai terkasar bahasa.
Sumber: Facebook Muharrik Daie


“Balik Rumah Dan Tanya 3 Soalan Ini Pada Isteri,,”- Pakar

Sebaik sahaja berkahwin, kehidupan akan berubah 365 darjah dan tidak lagi seperti kehidupan ketika zaman bujang. Dalam perkahwinan, tanggungjawab kedua-dua pihak memainkan peranan yang amat penting.
Masalah penceraian rumah tangga sering kali terjadi akibat pasangan yang tidak bertanggungjawab dan membiarkan sang isteri sahaja melakukan kerja rumah sendirian.

Jadi, menerusi Twitter Dr Redza Zainol, beliau menyarankan agar menanyakan tiga soalan penting sejurus pulang dari bekerja kerana sedikit sebanyak mampu mengubah mood isteri tercinta.
Baca juga: 10 Tanda Anak Selesa Dengan Kita, ‘Parents’ Kena Tahu!

TANYA 3 SOALAN PADA ISTERI & AMBIL ALIH TUGAS

Balik rumah dan tanya 3 Soalan ni pada isteri. Memang ramai tak suka balik ke rumah yang dalam keadaan bersepah dan tak terurus.
Dah lah penat bekerja, tengok-tengok rumah macam tongkang pecah. Betapa kita tak suka rumah bersepah, macam tu juga pasangan kita. Dia pun nak rumah yang kemas dan bersih.
Untuk suami, bila rumah bersepah, cepat-cepat cari isteri. Boleh jadi dia dah penat sangat. Jumpa isteri dan tanya dia tiga soalan ini:

Dah makan ke?
Dah solat ke?
Penat ke?

JANGAN PANDANG RENDAH PADA KERJA SEORANG ISTERI
Beliau juga berpesan agar tidak memandang rendah pada tugas seorang isteri kerana ada juga isteri yang tertekan membuat kerja rumah selama bertahun-tahun.

Hargailah pasangan masing-masing dengan membuat pelbagai kebaikan di rumah untuk mewujudkan suasana yang harmoni. Seorang isteri akan ikhlas melakukan sesuatu jika si suami menghargai penat lelah mereka.

Sumber: Twitter Dr Redza Zainol


Resepi Bancuhan Tepung Pisang Goreng Viral, Hampir 15 Tahun Dah Guna Untuk Berniaga

Pisang goreng merupakan hidangan yang mudah untuk disediakan. Namun, tidak ramai yang mahir menghasilkan kudapan santai ini dengan rasa yang sedap dan rangup. Hal ini kerana, keenakan makanan ini terletak pada bancuhan pisang goreng.
Justeru itu, buat penggemar makanan rangup panas ini yang bercadang untuk mulakan perniagaan pisang goreng boleh lah cuba resepi yang dikongsikan oleh pemiliknya ini. Resepi ini telah diikhlaskan oleh tuan badan untuk kegunaan peniaga-peniaga di luar sana. Hendak buat sendiri sebagai hidangan minum petang pun sedap!

Baca juga: Resepi Sambal Ikan Stail Terengganu, Nikmatnya Lawan Dengan Nasi Impit!
RESEPI BANCUHAN TEPUNG PISANG GORENG VIRAL, HAMPIR 15 TAHUN DAH GUNA UNTUK BERNIAGA

Salam semua.

Jom Yayar kongsi resipi tepung pisang goreng yang abang Yayar buat niaga selama hampir 15 tahun. Dengan ini Yayar ikhlas kongsi dan juga boleh sahabat gunakan untuk yang mahu mulakan perniagaan pisang goreng.

Sukatan tepung ni Yayar dah kecilkan sesuai untuk satu atau dua sikat pisang. Boleh guna pisang abu, pisang nangka, mahupun pisang tanduk. Banyak lagi pisang tapi lupa nak senaraikan.
BANCUHAN PISANG GORENG

Tepung beras 2 cawan (apa-apa cap).
Tepung gandum suku cawan.
Serbuk kunyit setengah sudu.
Kapur makan secuit.
Gula sesudu besar.
Garam sesudu.
Telur sebiji.

Kalau nak sedap boleh tambah kelapa parut dan bijan.
Sumber: Facebook via Masak Apa Hari Ni..(MAHN)


Bandar Ini Bagaikan Didiami Oleh Orang Pekak

Muharrem adalah seorang pemuda pekak dari Istanbul. Manakala kakaknya, Özlem, bekerjasama dengan kru produksi untuk memberi satu kejutan yang luar biasa.

Orang pekak
Agensi pengiklanan Leo Burnett dan Samsung menghabiskan sebulan untuk meletakkan kamera di sekitar kejiranan Muaharrem.
Dalam video ini, Özlem keluar berjalan-jalan dengan Muharrem keluar. Semuanya tampak normal sehingga ada seorang lelaki di belakang kaunter kedai tempatan menyambut dia dengan bahasa isyarat.

Kemudian dia pergi ke luar, dan semakin ramai orang berkomunikasi dengannya dalam bahasa isyarat. Dia terasa bagaikan semua orang memahami dirinya. Dia juga terasa bagaikan tinggal di dalam sebuah bandar yang didiami oleh orang-orang pekak.

Sumber: YouTube


Bangun Tidur Cari Anak Tak Jumpa, Rupanya Jatuh Celah Katil & Tak Bernyawa!

Seorang ibu berdepan detik cemas apabila terkejut bayi lelakinya tiada di sisi ketika dicari. Difahamkan bayi lelaki itu ditemui di celah katil akibat terjatuh dan sudah tidak bernyawa. Kejadian yang berlaku kira-kira 11 hari lalu ini dikongsi sendiri oleh si ibu di laman Facebook Kelab Ibu Mengandung Malaysia (KIMM).
Baca juga: Kanak-Kanak 4 Tahun Maut Jatuh Dari Tingkat 18 Kondominium

BANGUN TIDUR CARI ANAK TAK JUMPA, RUPANYA JATUH CELAH KATIL

Menerusi perkongsian oleh Thira Mishu, dia memuat naik beberapa foto yang memaparkan pasukan forensik dan wajah anaknya berusia dua bulan itu.

Jelasnya, dia baru sahaja bangun dari tidur mula mencari anaknya bernama Mohd Adrayyan Zayn Amsyar di dalam rumah. Walau bagaimanapun tidak ditemui kerana tidak menyangka mangsa sudah terjatuh di celah katil berkenaan.

Tujuan perkongsian ini untuk mendapat semula kekuatan untuk meneruskan hidup kerana dia mengalami trauma yang agak teruk sehingga menyebabkan dirinya mahu berpindah rumah baharu.
Hi, siapa dekat sini ada pengalaman anak meninggal umur 2 bulan jatuh celah katil bukan tepi katil tapi celah katil kelamin. Trauma bilik tu pun takut nk masuk apa lagi tidur atas katil tu.

Macam mana nak hadap. Sekarang saya sampai nak pindah rumah. Punca trauma terbayang-bayang jumpa baby celah katil tu. Ya Allah. Saya tak kuat. Kadang rasa nak gila bila jumpa arwah dah tak bernyawa. Anak dah 11 hari meninggal. Sampai sekarang takut nk masuk bilik tu sorang-sorang. hmm.
Ramai yang tanya celah katil tu macam mana. Saya sertakan gambar dibawah. Sampai sekarng sejak arwah meninggal saya seram takut trauma nak msuk bilik ni sorang-sorang. Asyik terbayang jumpa baby celah tu dengan tak bernyawa. Saya baru je duduk rumah ni sebulan.

“ALLAHUAKBAR, SEMOGA KUAT…”
Meninjau ke ruangan komen, rata-rata warganet mengucapkan takziah atas pemergian anak tercinta. Diharapkan mereka sekeluarga sabar dan kuat dengan dugaan menimpa.

Sumber: Facebook group KIMM


#BANJIR: 13 Laluan Utama Kuala Terengganu – Kota Bharu Ditutup

13 jalan utama Kuala Terengganu-Kota Bharu ditutup susulan dinaiki air antara 0.3 meter (m) dan 1.5m hari ini. Jalan utama Kuala Terengganu ke Kota Bharu di Kampung Bukit Yong, Besut, ditutup kepada semua lalu lintas selepas ditenggelami air sedalam 0.3 m sejauh kira-kira 300 m.
Baca juga: Awas! 8 Negeri Ini Berisiko Hadapi Banjir Kilat Dalam Tempoh 24 Jam

13 LALUAN UTAMA KUALA TERENGGANU-KOTA BHARU DITUTUP
Kredit: Harian Metro
Menurut portal rasmi Pengurusan Bencana Jabatan Kerja Raya (JKR), jalan Jertih-Keruak apabila ditenggelami air sedalam 0.90 m sejauh kira-kira 300 m.

Laluan lain yang ditutup adalah Jalan Kampung Matang/Nibong/Kuala Telemong di Kampung Jerubun, Kuala Berang, selepas ditenggelami air sedalam 0.76 m sejauh 100 m.

Selain itu, Jalan Kampung Kuala Pueh/Tapah/Payang Kayu/Baung/Kuala Ping di Kampung Felcra Bukit Kepah, Kuala Berang, apabila ditenggelami air sedalam 0.76 m sejauh 200 m.
Empat daerah Hulu Terengganu yang ditutup kepada semua lalu lintas adalah Jalan Matang/Nibong/Kuala Telemong di Kampung Talor, Jalan Simpang Gaung/Sungai Tong di Kampung Kuala Ping, Jalan Simpang Gaung/Sungai Tong, di Kampung Kepah dan di Jalan Bukit Diman/Tersat di Kampung Pengkalan Ajal selepas masing-masing ditenggelami air antara 200 m dan 350 m pada jarak sejauh 0.76 m dan 1.5 m.

Jalan Langkap/Pelong di Kampung Merbau Menyusut dan Jalan Chalok/Bukit Putera/Telaga Papan serta Jalan Pengkalan Merbau/Pelong di Kampung Mak Balah di daerah Setiu turut ditutu[ selepas ditenggelami air masing-masing sedalam 0.8 m sejauh antara 100 m hingga 500 m.
Di daerah Dungun pula, sebanyak tiga jalan yang ditutup kepada semua kenderaan iaitu di Jalan Tepus/Kuala Jengal berhampiran Riverside Dfarm Resort, Jalan Tepus/Kuala Jengal di Kampung Air Jernih di kawasan Jambatan Besar ke Kampung Minda Talong dan di Jalan Tepus/Kuala Jengal di Kampung Rantau Panjang.
Maklumat lanjut boleh layari portal Pengurusan Bencana Jabatan Kerja Raya.
Sumber: Harian Metro & Pengurusan Bencana Jabatan Kerja Raya


Hanya 3 Negeri Tidak Terjejas, Ini 7 Fakta Banjir Besar 1971

Membaca tentang berita banjir buruk yang sedang berlaku di negara kita, ramai yang mengambil langkah berjaga-jaga dan bersiap-siaga kerana risiko dinaiki air serta amaran yang kini sering diwar-warkan dari semasa ke semasa.
Bagi yang pernah melaluinya, ia pasti mengingatkan rakyat Malaysia tentang banjir besar yang melanda Kelantan pada tahun 2014, atau lebih teruk lagi ketika banjir hampir melumpuhkan seluruh negara pada Januari 1971.

Pada tahun 1971, banjir dahsyat itu telah menjejaskan banyak bandar sehingga lumpuh dan hanya Perlis, Kedah dan Pulau Pinang sahaja yang terselamat.
Berikut dikongsikan sekilas fakta tentang ‘Bah Besar 1971’ untuk panduan dan pengajaran kita bersama.

7 Fakta Tentang ‘Bah Besar 1971’, Antara Kejadian Banjir Terburuk Di Malaysia
1. Hujan Lebat Tidak Berhenti Selama Hampir Seminggu
Rakyat Malaysia yang ada pada ketika itu mungkin ada yang masih ingat hujan lebat yang turun selepas Hari Krismas pada tahun 1970.

Ketika awal tahun itu, Malaysia Barat mulai lumpuh apabila kebanyakan bandar ditenggelami air.
Sungai-sungai di kebanyakan negara juga melimpah ke jalan, perumahan dan perkampungan.

2. Negara Isytiharkan Darurat Bencana Negara
Melihatkan keadaan cuaca yang sangat buruk, Perdana Menteri pada ketika itu, Tun Abdul Razak memanggil kabinet untuk bermesyuarat.
Dalam mesyuarat tersebut, beliau membuat keputusan untuk mengisytiharkan Darurat Bencana Negara di seluruh negara berkuatkuasa bermula 5 Januari 1971.
Serentak dengan itu, Jawatankuasa Kabinet Bantuan dan Pemulihan Banjir telah diwujudkan dan dipengerusikan oleh Perdana Menteri sendiri bagi menguruskan bencana banjir yang sangat dasyat pada ketika itu.
Sebuah lagi jawatankuasa ditubuhkan untuk menaksir jumlah kerosakan dan mengarahkan langkah-langkah pemulihan ekonomi.
Dalam pada masa yang sama, Tun Abdul Razak segera meluluskan RM 11 juta dari tabung pusat untuk bantuan banjir.

3. Kuala Lumpur & Pahang Paling Teruk Terjejas
Banjir besar ini menenggalamkan kira-kira 60% daripada kawasan ibu kota Kuala Lumpur menjadikan ia antara kawasan yang paling teruk terjejas pada tempoh tersebut.
Rata-rata warga Kuala Lumpur yang menyaksikan kejadian tersebut pasti tidak akan lupakan keadaan ibu kota yang bagaikan berada di tengah-tengah lautan.
Selain Kuala Lumpur, negeri yang paling teruk dilanda banjir 1971 itu ialah Pahang terutama di daerah Pekan, kawasan Parlimen diwakili Tun Razak.

4. Banjir 1971 Meragut 57 Nyawa
Banjir besar 1971 surut dalam masa seminggu dan meragut nyawa 57 orang.
Ia turut mencatatkan kerugian sebanyak RM 84.7 juta (anggaran RM 400 juta nilai matawang sekarang) .
Banjir besar 1971 turut meninggalkan kesan kerosakan teruk, suku juta orang teruk menderita dan terpaksa hidup sehelai sepinggang disebabkan tempat tinggal dan harta benda seperti rumah dan kereta kebanyakannya musnah akibat banjir.

5. Punca Bah besar 1971
Hujan lebat tanpa henti selama seminggu dikatakan adalah punca utama kepada banjir besar yang berlaku pada 5 Januari 1971.
Di samping itu, menurut ahli sejarah negara, Profesor Emeritus Tan Sri Dato’ Dr. Khoo Kay Kim, banjir pada 1926 dan 1971 berlaku kerana kelemahan infrastruktur saliran yang tidak mampu menampung hujan dalam kuantiti banyak.
“Ia terbukti kemudian apabila kerajaan selepas itu mengambil langkah segera memperluaskan longkang, sungai, empangan dan tali air,” katanya.
Selepas banjir 1971, kerajaan juga menubuhkan Suruhanjaya Tetap Kawalan Banjir, mewujudkan pelan induk saliran untuk bandar-bandar utama dan memperkenalkan sistem amaran banjir.

Baca juga : “4 Jam Junjung Bayi Dalam Kotak, Air Dah Paras Leher,” Voice Note Ibu Ini Undang Sebak
6. Bantuan Datang Dari Banyak Negara
Mendengarkan bencana yang melanda negara kita pada ketika itu, banyak negara telah tampil menghulurkan bantuan dari segi kelengkapan berupa ubat-ubatan serta makanan dan bot penyelamat untuk rakyat Malaysia yang terjejas akibat banjir.
Tentera Udara Diraja Malaysia (TUDM) turut dibantu oleh 13 pesawat luar seperti Singapura, United Kingdom termasuklah tentera Amerika Syarikat yang berpangkalan di Vietnam.
Semua helikopter berusaha terus menerus menyampaikan bekalan makanan kepada kawasan terpencil. Segenap tenaga yang terdiri daripada anggota polis dan bomba dikerah dan semuanya diusahakan secepat mungkin.

7. Semangat Muhibah di Pusat Bantuan
Tugas-tugas pengagihan makanan kepada berpuluh-puluh ribu mangsa dijalankan oleh Jabatan Kebajikan dan turut dibantu oleh pasukan sukarelawan serta orang ramai.
Tidak hanya itu, pasukan perubatan serta para petugas kebajikan turut bersiap sedia bagi membantu masyarakat yang memerlukan bantuan kecemasan.
Ketika bencana, rakyat Malaysia dari pelbagai bangsa berganding bahu dan saling membantu antara satu sama lain.

Seperti peristiwa banjir besar 1971, banjir yang sedang melanda negara pada ketika ini pasti akan diingati rakyat Malaysia sampai bila-bila.
Peristiwa banjir pada kali ini turut melihatkan sikap empati dan saling bantu-membantu antara rakyat Malaysia yang tidak perlu dididik lagi.
Setelah seminggu berlakunya banjir, segenap masyarakat Malaysia tetap bersemangat turun padang membantu mangsa banjir tanpa mengira bangsa dan agama.
Sukarelawan dari setiap pelusuk negeri turut luangkan masa turun padang ke kawasan perumahan serta perkampungan terpencil bagi menyalurkan bantuan keperluan serta membantu membersihkan rumah mangsa.
Semoga dengan semangat muhibah rakyat Malaysia dapat menguatkan semangat mangsa banjir untuk tempuhi dugaan besar ini bagi memulakan hidup baru.
Video penuh: BENCHANA BANJIR 1971
Untuk info lanjut tentang banjir besar tahun 1971 ini, anda boleh menyaksikan sebuah dokumentari terbitan FINAS melalui video di bawah:
Bahagian 1

Bahagian 2

Sumber :

Retrospektif: BENCHANA BANJIR (FINAS) – Bahagian 1
Retrospektif: BENCHANA BANJIR (FINAS) – Bahagian 2
Aspek Kemanusiaan Dalam Pengurusan Bencana (UUM Press)
rileklah.com


Banjir Di Pahang Ragut Nyawa Pertama, Bapa Lemas Manakala Anak Hilang

Baru sahaja kita melangkah ke tahun 2021, sudah pelbagai kejutan telah berlaku. Bukan sahaja masih belum selesai dengan penularan wabak Covid-19, negara kita dilanda pula dengan bencana banjir dan negeri paling terjejas buat masa sekarang adalah Pahang dan Johor.
Terbaharu di Jerantut, Pahang seorang kakitangan Pejabat Hutan Jerantut menjadi korban pertama banjir di Pahang selepas ditemui lemas dibawa arus deras di Kampung Gintong di sini semalam.

HANYUT KETIKA MELINTASI KAWASAN BANJIR

Mangsa Zulkarnain Hitam, 58, yang hanyut ketika berjalan melintasi kawasan banjir berhampiran sungai itu ditemui oleh anaknya selepas kejadian. Dalam kejadian kira-kira jam 10.30 malam itu seorang anak mangsa, Ukai Iskandar Zulkarnain, 23, masih hilang selepas dibawa arus deras Sungai Puas di sini.

Ketua Polis daerah, Superintendan Mazlan Hassan berkata, kejadian itu berlaku ketika mangsa bersama tiga anaknya dalam perjalanan dari rumah mereka di Taman Perdana ke sebuah rumah di Kampong Sokti di sini.

Katanya, apabila sampai kira-kira dua kilometer dari rumah kampung mereka, mangsa bersama tiga orang anaknya meletakkan kenderaan di Kampung Gintong dan berjalan kaki susulan jalan ditenggelami air banjir.
“Apabila sampai di lokasi kejadian mangsa tiba-tiba hanyut dibawa arus air sebelum dua orang anak mangsa berjaya mencari mangsa yang lemas.”

Menurut laporan Astro Awani, tidak lama kemudian mangsa lemas dan dua orang anak mangsa berjaya dibawa naik oleh orang kampung, manakala mangsa yang hanyut gagal ditemukan.
Menurutnya, anak mangsa Ukai Iskandar Zulkarnain, 23, yang merupakan pelajar Universiti Malaysia Pahang (UMP) masih belum ditemui. Katanya, operasi mencari dan menyelamat yang ditangguhkan pada pukul 3.30 pagi semalam diteruskan lagi pada pukul 8 pagi ini.
Dalam pada itu, Superitendan Mazlan juga menasihatkan orang ramai berhati-hati dalam keadaan banjir dan merancang perjalanan dari semasa ke semasa. Orang ramai diminta berwaspada dengan keadaan banjir bagi mengelakkan kejadian yang tidak di ingin berlaku seperti pokok tumbang.tanah runtuh dan kenaikan paras air di Sungai Pahang.
Sumber: Astro Awani


Banjir: Warga Pahang Kena Waspada Kehadiran Buaya Di Dua Kawasan Berisiko Ini

Berikutan musim peralihan monsun yang melanda negara, kita akan berhadapan dengan situasi banjir yang kerapkali berlaku apabila hujan lebat secara tidak henti. Bukan itu sahaja, baru-baru ini kita juga digemparkan dengan paparan video buaya liar di kawasan banjir  yang dimuat naik di laman media sosial.
Baca juga: Peraturan Produk Jeli Malaysia Beri Amaran Elak Anak Makan Konjak Jeli, Risiko Tercekik!

BANJIR: WASPADA KEHADIRAN BUAYA DI PAHANG
Pesanan khas untuk warga Pahang.
Jika di Kuantan ini, Sungai Belat dan Sg Kuantan memang maklum banyak. Tapi ada juga terserempak di pasaraya dan pusat beli belah.

Menurut laporan Berita Harian, Pengarah Jabatan Perlindungan Hidupan Liar dan Taman Negara (PERHILITAN) Pahang, Rozaidan Md Yasin, berkata kejadian air pasang dan banjir yang menyebabkan air sungai melimpah, membolehkan reptilia itu keluar daripada habitat asalnya.
Beliau berkata, kejadian limpahan Sungai Air Hitam iaitu anak Sungai Belat dipercayai punca seekor buaya dikesan berada atas jalan di Kampung Air Hitam berhampiran Sri Damai pada Isnin lalu dan gambar reptilia itu ditularkan di media sosial.
Foto: Berita Harian
Jadi, orang ramai yang berada dalam kawasan banjir dan juga sedang melalukan operasi menyelamat pastikan anda berhati-hati di kawasan tersebut.
Sumber: Berita Harian


Bantal Busuk Dari Tahun 1998, Dah Macam Usus Penanggal…

Tidak dinafikan, semasa zaman kanak-kanak kita mesti mempunyai bantal atau selimut ‘busuk’ yang menjadi kegemaran. Bukan itu sahaja, punyalah susah untuk dipisahkan sampai pergi kemana sahaja akan dibawa benda ini. Namun, itu semua ketika zaman kanak-kanak.
Berbeza pula dengan wanita ini dimana dia berkongsikan video bantal busuk yang disimpan dan masih diguna sejak tahun 1998. Apa yang mendapat perhatian ramai adalah rupa bantal busuknya juga sudah tidak seperti bantal lagi!

BANTAL BUSUK SEJAK TAHUN 1998

Menerusi video yang dimuat naik oleh Intan Normala di akaun TikTok, dia menunjukkan bantal busuknya yang digunakan sejak tahun 1998 sehingga ke hari ini bersamanya.

Di dalam video berkenaan memaparkan keadaan bantal berkenaan yang hampir hancur dan sehingga dia terpaksa menggunakan pin untuk membetulkan bantalnya. Malah Intan dilihat masih menghidu cebisan-cebisan kain bantal kesayangannya itu.

Meskipun ramai yang menyuruh wanita berkenaan membuang bantal busuk itu kerana sudah teruk, namun dia enggan membuangnya dan mengatakan bahawa orang lain tidak akan faham bagaimana rasa sayangnya terhadap bantal busuk.
Video berdurasi 15 saat itu meraih lebih satu juta tontonan serta mendapat lebih 73 ribu tanda suka.
‘Orang lain tak akan pernah faham’

@innnnnn_tandari tahun 1998 sampailah ke 2021 🥺 ##cintahati ##fypシ ##bantalbusuk♬ Kosong – Najwa Latif

‘Mula-mula ingatkan usus penanggal’
Menjengah ke ruangan komen, ramai yang terkejut dan menyangkakan bahawa bantal tersebut adalah usus penanggal! Bukan itu sahaja, ada juga yang menasihati wanita tersebut supaya buang sahaja bantal itu kerana terlalu lama dan juga atas faktor kebersihan.

Sumber: Tiktok @innnn_tan


“Adik Nak Sedih Boleh Tapi..”- Ini 5 Langkah Bantu Anak Luah Perasaan, Baru Tak Pendam!

Kanak-kanak yang masih kecil pastinya akan mengalami fasa pencampuran emosi buat pertama kali dalam hidup mereka. Oleh itu, ibu bapa memainkan peranan penting untuk bantu anak luah perasaan dengan langkah yang betul. Contohnya, emosi sedih yang diterima apabila melihat proses penyembelihan haiwan dilakukan sewaktu Hari Raya Aidiladha.
Melalui perkongsian dari Puan Hanis Athirah Rusli, terdapat lima langkah yang boleh digunakan oleh ibu bapa untuk membantu anak meluahkan perasaan supaya tidak memendamnya. Ingat, jangan sesekali memperlekehkan perasaan anak-anak.

Baca juga: Rupanya Ini Senaman Terbaik Untuk Bayi, Capai Stimulasi Sensori & Otot Pun Kuat!
BANTU ANAK LUAH PERASAAN DENGAN 5 KAEDAH INI
Gambar: jcomp

Pengalaman melihat haiwan dikorbankan depan mata menghadirkan pelbagai perasaan. Tambah anak kedua ini jenis yang sensitif jiwanya melibatkan haiwan.

Antara faktor itu jugalah Islam dah ajar kita supaya sembelihan harus dilakukan tanpa menyeksa haiwan korban. Dan kita sebagai mak ayah, jangan sesekali perlekehkan perasaan itu. Itu tandanya ada empati dalam diri.
Lagipun memang fitrah manusia mempunyai sifat belas kasihan. Jadi, cara untuk bantu anak regulate (mengawal) percampuran emosi yang mereka alami adalah seperti berikut.
CARA MINTA ANAK MELUAH DAN BUKAN MEMENDAM PERASAAN YANG DIALAMI
1. Mengenal pasti (recognize)
Bantu kenal pasti perubahan emosi anak-anak.
2. Memahami (understand)

❌ Elak ” Apalah adik itu pun nak sedih”
✅ Cuba ” Cerita dekat tokmi kenapa adik sedih”

3. Mendengar dan menamakan perasaan (label and listen)
Dengar luahan hati anak. Namakan perasaan anak supaya anak belajar ungkapkan emosi dalam bentuk perkataan.
4. Menyampaikan perasaan dengan betul (express appropriately)
“Adik nak sedih boleh, tapi jangan menangis lama-lama ya. Lembu itu akan jadi haiwan tunggangan atas titian sirat dekat akhirat nanti.”
5. Mengawal perasaan dengan berkesan (regulate effectively)
Ajar anak untuk ‘deep breathing’ atau meluah bila sedih. Bila jadi mak ayah ini jangan sesekali perlekeh apa yang anak rasa.
Nampak remeh tapi perasaan belas kasihan ini tanda anak ada empati dalam diri. Ini penting untuk perkembangan emotional quotient (EQ) anak-anak.
Oleh itu, carilah kebaikan dalam diri anak-anak walaupun kecil. Subur-suburkanlah kebaikan itu, InsyaAllah.
Baca juga: Panduan Potong 7+ Buah-Buahan ‘Favourite’ Anak Kecil, Elak Tercekik!
Sumber: Hanis Athirah Rusli
FT Image: jcomp & hanis athirah rusli


Bantu Bunuh Kuman, Doktor Jelas Kenapa Alkohol Dalam Hand Sanitizer Mesti Lebih 60 Peratus

Ketegangan menghadapi pandemik Covid-19 kini memerlukan kita menjaga diri dengan lebih teliti. Lambakan produk cecair pembasmi kuman ataupun hand sanitizer membantu memudahkan penjagaan diri. Namun, adakah semuanya sesuai untuk digunakan? Awas, jangan beli sembarangan. Berikut penerangan Dr. Che Puteh berkenaan alkohol serta fungsinya dalam pensanitasi tangan.
ANTARA ISTILAH ALKOHOL PADA PRODUK HAND SANITIZER

– Denatured alcohol : 70-99% Ethanol + Methanol dan/atau bahan lain.
– Ethanol: 100% ethanol

– Rubbing alkohol : Isopropanol atau ISP. Pastikan hand sanitizer lebih 60% alkohol.

Semak nama-nama ini di botol hand sanitizer untuk memastikan jenis hand sanitizer. Ada hand sanitizer yang bukan berasaskan alkohol. Hand sanitizer ini menggunakan bahan antimikrobial. Tetapi kurang efektif banding alkohol.
Contohnya benzalkonium chlorida, sejenis sebatian kimia quarternary amine. Ia dimasukkan sekitar < 1 %. Sesuai untuk mereka yang sensitif dengan alkohol.
KANDUNGAN ALKOHOL PERLU MELEBIHI 60%

Ada juga bahan lain seperti hypochlorous acid. Tetapi tidak berkesan pada bakteria tertentu. Ia menghasilkan ion OCl- apabila larut dalam air sama seperti bahan aktif peluntur, sodium hypochlorite. Ia sejenis agen pengoksidaan tetapi kurang kuat banding peluntur.
Ada macam-macam jenis lagi dakwaan produk hand sanitizer. Hanya hand sanitizer mengandungi alkohol melebihi 60% berkesan membunuh mikroorganisme termasuk virus. Hand sanitizer mengandungi benzalkonium chloride dan hypochlorous acid juga berkesan, tetapi tidak setanding alkohol.
MEMBASUH TANGAN LEBIH EFEKTIF

Tahu kaedah mudah, murah dan berkesan membersihkan tangan? Guna sabun dan air. Hanya bila tiada sabun dan air, guna hand sanitizer. Elak sentuh muka jika belum basuh tangan dengan sempurna.
ANTARA PEMBERSIH TANGAN DI PASARAN DENGAN KANDUNGAN ALKOHOL
Hendaklah diperiksa kandungan alkohol terlebih dahulu sebelum membeli. Kandungan alkohol seperti yang disarankan ialah >70.

1. Watsons Anti-Bacterial Lavender Hand Sanitiser (Alcohol Denat)
2. Antabax Anti-Bacterial Sanitizer Spray (Alcohol Denat)
3. Dettol Hand Sanitizer Original (Alcohol)
4. Aiken Hand Sanitiser (Ethyl Alcohol)
5. Lifebuoy Hand Sanitizer (Alcohol Denat)
Jaga diri dan elak berada di tempat sesak.
Sumber: Dr. Che Puteh Osman


Bantu Golongan Miskin Tegar Melalui ‘Menu Rahmah’, Peniaga Sedia Sahut Cabaran KPDN

MENU RAHMAH
Sudah pasti ramai dalam kalangan kita yang dapat merasakan peningkatan harga barang mentah, seterusnya meningkatkan harga makanan di luar. Memang mahal, tetapi apakan daya kalau nak beli barang masak pun, begitu juga.

Oleh itu, golongan peniaga menyahut cabaran Kementerian Perdagangan Dalam Negeri dan Kos Sara Hidup (KPDN) untuk mewujudkan Menu Rahmah, sebagai langkah membantu golongan memerlukan.
Baca juga: Fenomena Lato Lato, Lebih Banyak Kebaikan Atau Keburukan?

SET MAKANAN RM5, APA ITU MENU RAHMAH?
Foto: MediaMulia

Apa itu Menu Rahmah? Ia merupakan inisiatif yang dilihat mampu menjadi daya tarikan pengunjung ke gerai makanan dan restoran bagi mendapatkan juadah yang sesuai dengan kemampuan kewangan.
Presiden Gabungan Persatuan Penjaja dan Peniaga Malaysia, Datuk Seri Rosli Sulaiman, berkata Menu Rahmah wajar dilaksanakan kerana peniaga juga mahu membantu golongan miskin tegar.
Antara menu yang bakal diperkenalkan menerusi Menu Rahmah adalah mereka menyediakan nasi bersama ayam, sayur dan air sirap atau nasi bersama sardin, sayur serta air sirap.
“Saya juga sudah berhubung dengan beberapa peniaga makanan popular yang memaklumkan Menu Rahmah boleh dibuat walaupun keuntungannya kecil.
“Strategi mempamerkan Menu Rahmah di kedai boleh menarik perhatian pengunjung dan pasti ramai yang memilihnya.”
Konsep ini juga sama seperti di pasar raya besar yang menjual ayam pada harga murah tetapi tetap memperoleh keuntungan.
PERLU JUAL DENGAN HARGA YANG SETIMPAL

Katanya, Menu Rahmah sesuai dijual di gerai yang mempunyai ramai pelanggan bagi memastikan kos bahan mentah dapat ditampung. Pengurus Kanan Pusat Khidmat Aduan Pengguna Nasional (NCCC), Baskaran Sithamparam, mengingatkan peniaga supaya tidak memanipulasi Menu Rahmah.
“Jangan bermain dengan kuantiti atau saiz ketulan ayam dan ikan yang disediakan menerusi Menu Rahmah. Bahagian yang dijual perlu setimpal dengan harga yang dibayar, jangan berikan protein dalam kuantiti sedikit ataupun terlalu kecil,” katanya.
Semalam, kerajaan mengumumkan pengenalan Menu Rahmah iaitu hidangan makanan pada harga RM5 ke bawah khusus untuk golongan miskin tegar tidak lama.
Menteri Perdagangan Dalam Negeri dan Kos Sara Hidup Datuk Seri Salahuddin Ayub, berkata menu merangkumi nasi, ayam atau ikan dan sayur akan dilaksanakan selepas kementerian memeterai memorandum persefahaman (MoU) dengan Persatuan Pengusaha Restoran India Malaysia dan Persatuan Pengusaha Tomyam Malaysia, minggu depan.
Sumber: Berita Harian


Bantu Pelajar Hafal Sifir Dengan Mudah & Express, Guru Kongsi Cara Buat Kotak Sifir

Teknik pembelajaran pada alaf ini semakin menarik dan kreatif, selain membantu para guru untuk memberikan ilmu kepada anak-anak murid dengan lebih efektif dan efisien ia juga secara tidak langsung memudahkan para pelajar untuk menguasai sesuatu topik atau matapelajaran dengan lebih cepat. Paling terkini adalah cara-cara menghafal sifir dengan mudah bagi membantu kefahaman dan ingatan anak murid supaya mereka dapat menguasai ilmu sifir dengan baik. Berikut adalah cara membina kotak sifir yang dikongsikan seorang guru untuk membantu para pelajar menghafal sifir dengan lebih berkesan dan tanpa perlu pening kepala.
CARA-CARA MENGIRA SIFIR DENGAN MUDAH
SIFIR 3

https://media.siraplimau.com/2020/09/Media1.mp4
Pengiraan sifir tiga bermula dengan nombor 0 dari kotak atas sehingga 2 di kotak bawah kemudian ditambahkan sahaja dengan nombor 1 sehingga 9 secara terbalik dari kotak bawah ke kotak atas.

SIFIR 5
https://media.siraplimau.com/2020/09/sifir-5.mp4
Sifir 5 juga dimulakan dengan 0 sehingga nombor 4, setiap kotak diletakkan dua nombor yang sama kemudian hanya tambahkan sahaja secara bergilir nombor 5 dan 0 disebelah setiap nombor 0 sehingga 4 tadi.
SIFIR 6
https://media.siraplimau.com/2020/09/sifir6.mp4
Sifir 5 tadi boleh ditambah dengan nombor 1 sehingga 9 secara kebawah kemudian jumlahkannya untuk mendapatkan sifir 6.

SIFIR 7
https://media.siraplimau.com/2020/09/sifir-7.mp4
Sifir 7 pula dimulakan dengan 0 sehingga 6 dan kemudian diisi semula dengan nombor 1 sehingga 9 bermula dari kotak belakang.

SIFIR 8
https://media.siraplimau.com/2020/09/sifir8.mp4
Untuk sifir 8, isikan nombor 0 sehingga 8 dari kotak hadapan kemudian hanya tambahkan sifir dua bermula dari kotak belakang pula.
SIFIR 9
https://media.siraplimau.com/2020/09/sifir-9.mp4
Sifir 9 merupakan antara sifir yang sukar untuk diingati pelajar, jadi cara mudah menghafalnya adalah dengan meletakkan 0 sehingga nombor 9 dari atas ke bawah dan kemudian ulang semula nombor sama cuma kali ini dari bawah ke atas bersebelahan setiap nombor tadi.

Cikgu ni mengajar cara membina KOTAK SIFIR… Mudah untuk menghafal sifir… Terbaik… 😁Kredit: Cikgu Katy
Posted by Faza Aziz on Saturday, April 11, 2020

Sumber : Cikgu Katy , Faza Aziz


Bantu Sahabat ‘Istimewa’ Buka Tali Pinggang Untuk Buang Air, Telatah Murid Ini Dapat Pujian

Benarlah kata orang bahawa hadiah terbesar dan bermakna dalam kehidupan adalah persahabatan yang baik. Sahabat yang baik juga akan membentuk sifat yang positif dalam kehidupan kita. Begitu juga dengan satu perkongsian di laman Facebook memaparkan sifat persahabatan kanak-kanak sekolah yang menyentuh hati netizen.
Baca juga: Kupas Kulit Bawang Masa Beli, Wanita Dilabel Pentingkan Diri Oleh Netizen

BANTU SAHABAT ISTIMEWA BUKA TALI PINGGANG UNTUK BUANG AIR
Dalam perkongsian gambar tersebut memaparkan tiga orang murid Sekolah Sg. Kapit, Sarawak sedang berdiri di hadapan pintu tandas sekolah. Kelihatan dua murid tersebut sedang menolong membuka tali pinggang seorang murid yang berbadan besar sedikit untuk membuang air. Rupa-rupanya, murid tersebut merupakan kanak-kanak istimewa dan sahabatnya sedang membantunya.

Erti sebuah Persahabatan (Pementas Enggau Kaban)

Selepas waktu rehat, semasa menuju ke kelas saya terserempak dengan 3 sahabat ini ( Murid tahun 1). 2 orang rakannya tengah membantu untuk membuka tali pinggang kerana ingin membuang air.
Murid “J” ini sememangnya istimewa. Dia adalah bekas murid saya di prasekolah. Dia masih tak pandai mengurus diri sendiri. Bahkan semasa di Tahun 1, dia masih lagi menggunakan pampers. Tapi mungkin hari ini dia tak guna pampers. Percakapan dia pun tak berapa jelas (Agak slow).
Tapi yg membuatkan saya bangga dia mempunyai ramai kawan di dalam kelas yang cukup prihatin dengan dia. Bahkan kadang-kadang kawan-kawan dia sanggup tolong dia beratur untuk ambilkan makanan RMT di kantin sekolah. Dia juga seorang yang sangat peramah walaupun dia agak lain daripada murid yang lain. Pendek kata, rakan yang sekelas dengan dia semua memberikan perhatian kepada dia walaupun mereka masih di usia 7 tahun.

Kawan dia itulah yang tolong bukakan tali pinggang dan juga kemaskan semula baju dia bila dah siap. Selepas itu mereka pimpin tangan balik ke kelas semula sambil ketawa riang.
“SEBAK PULA BILA TENGOK NI..”
Menjengah ke ruangan komen, sudah pasti ramai dalam kalangan netizen yang meluahkan rasa terharu dengan tindakan kanak-kanak tersebut. Ternyata ramai yang memuji cara didikan orang mak ayah mereka dan juga bantuan dari guru-guru sekolah. Memang terbaik!

Sumber: Sylvester Ronny Pulene


Bantu Selesaikan Masalah PdPR, Inisiatif KPM Lancar DidikTV Dipuji Ramai

Bagi memastikan setiap pelajar tidak keciciran dalam pelajaran, pihak Kementerian Pendidikan Malaysia (KPM) akan memperkenalkan satu saluran khas televisyen pendidikan yang dikenali sebagai DidikTV KPM bermula 17 Februari ini.
Jadi, selepas ini para pelajar di rumah tidak lagi tercicir dalam pelajaran dan masih boleh mendapatkan akses pendidikan secara percuma tanpa ada sebarang masalah.

SELESAIKAN MASALAH PdPR, TAHNIAH KPM!

Bukan sahaja ibu bapa, malah beberapa agensi dan persatuan berkenaan hal ini juga turut merasakan bahawa ini merupakan langkah terbaik yang dijalankan oleh Kementerian Pendidikan Malaysia.Salah satunya adalah Angkatan Bersatu Anak Muda (ARMADA) Parti Pribumi BERSATU Malaysia yang menzahirkan rasa tahniah dan ucapan terima kasih kepada Menteri Kanan Pendidikan, Datuk Dr. Radzi Jidin kerana inisiatif dan kesungguhan beliau,  sedikit sebanyak telah berjaya menyelesaikan salah satu permasalahan besar terkait Pengajaran dan Pembelajaran di Rumah (PdPR).

Hal ini kerana langkah lebih proaktif telah diambil pihak beliau menerusi Kementerian Pendidikan Malaysia untuk memastikan salah satu siaran televisyen iaitu NTV7 mencapai taraf ‘saluran khas’ yang semata memfokuskan kepada pembelajaran di peringkat sekolah dikenali sebagai Didik TV.

Jika sebelum ini, pihak ARMADA telah mencadangkan untuk siaran Pendidikan dipertingkatkan mengambilkira inisiatif KPM melalui pewujudan TV Pendidikan. Nampaknya, cadangan tersebut dipandang serius dan kerana itu ARMADA memandang kejayaan Dr. Radzi Jidin dan pasukan KPM mempertingkatkan waktu siaran sekaligus menjadikan NTV7 sebagai saluran khsus TV Pendidikan (DidikTV) adalah langkah yang paling baik dalam menyelesaikan masalah utama pelajar terkait PdPR seperti kekurangan peranti, gajet atau data internet.
Untuk info lanjut mengenai jadual DidikTV anda boleh ke laman Twitter KPM dan Facebook KPM.


Bantu Wanita Yang Menjadi Mangsa Dera! Kita Mampu Mengubahnya!

Saban tahu kes penderaan terhadap kaum wanita semakin meningkat. Tahukah anda menurut repot Working Together: Case Studies in Domestic Violence Response, 2015  sebanyak 44 orang wanita (40%) daripada 110 wanita didera secara fizikal dan mental oleh pasangan mereka lebih daripada 5 tahun? Manakala, 41% lagi didera diantara 1 hingga 5 tahun dan selebihnya kurang daripada 1 tahun. Ini membuktikan bahawa sebanyak 81% wanita pernah menjadi mangsa dera.

Ada yang dipukul, ada yang dipaksa melakukan hubungan seks tanpa rela dan ada pula yang sering menjadi mangsa sumpah saranah pasangan mereka.Sungguh menyayat hati jika keadaan ini berterusan. Bahkan, lebih memilukan bila ada diantara mereka yang berjaya diselamatkan tetapi trauma dan mengalami kemurungan yang melampau.
Prihatin! Bantu Mereka Jom!
Mereka memerlukan bantuan kita! Bantulah mereka untuk mendapatkan daripada pihak yang sewajarnya. Bukan apa golongan ini mungkin malu untuk melaporkan masalah mereka pada pihak berwajib seperti polis, Jabatan Kebajikan Masayarat dan institusi kesihatan yang berwajib.

Golongan yang teraniaya ini hanya keluarga yang menjadi tempat mereka mengadu. Namun, ada yang dibuang dan dituduh sebagai mengada-ngadakan cerita. Bagi anda sedang atau pernah melihat atau menjadi mangsa dera ini  bolehlah buat aduan di UN Women atau hubungi no telefon dibawah.

Kita Boleh Mengubahnya!

Kini dengan setiap pembelian yang kita lakukan di HERMO kita akan menyumbang RM 1 kepada kaum wanita lain yang menjadi mangsa kepada keganasan dan penderaan rumah tangga di seluruh dunia. Kempen yang bakal dilancarkan pada 5 hingga 11 Mac ini merupakan kempen khusus yang dilakukan bersempena dengan International Women’s Day.
Jika kita tidak menghargai dan membantu mereka yang memerlukan, mungkin lebih ramai yang akan menjadi mangsa. Program ni turut disertai oleh brand kosmetik terkemukan seperti XIXILI, Klairs, Bioderma dan NIVEA.
Beli Sambil Menderma!

Bagi memenuhi impian setiap wanita di dunia untuk hidup bahagia dan ceria, HERMO dengan jayanya membawakan kepada anda promosi kaw-kaw dengan harga runtuh. Jangan lupa tau setiap pembelian yang anda lakukan, RM 1 akan diberikan kepada mereka yang memerlukan.

Kini dengan harga serendah RM 9.90 anda dah boleh dapatkan lip produk kesukaan anda. Bahkan mereka ada tawaran hebat dimana semua produk HERMO akan dijual serendah RM 38 bermula dari jam 10 pagi,  5 Mac hingga 9.59 pagi ,8 Mac ini… Tambah hebat bila korang boleh beli 3 item dan dapat 8 item percuma. Yang ni terhad kepada 250 set sahaja. Siapa cepat dia dapat tau!

Semoga dengan adanya kempen ni makin ramai yang akan sedar dan sudi membantu wanita yang memerlukan diluar sana. Ye la! Bukan sahaja anda dapat membeli barangan kesukaan anda pada harga runtuh tetapi anda juga dapat membantu insan lain yang memerlukan.
Isu sebegini seharusnya tidak diambil mudah, kerana ianya turut melibatkan golongan remaja yang merupakan modal insan bagi pembangunan negara di masa akan datang.

Pertubuhan Bantuan Wanita (WAO) – 03-7956 3488
TINA (SMS/WhatsApp line) : +6018 988 8058 (24 hours)
Talian Helpline (Semua Tindakan Wanita) – 03-7877 0224

Polis – 03-2031 9999 / 03-2266 3333

Website: HERMO
Facebook: HERMO


Bantuan Banjir RM1000 Untuk Setiap Isi Rumah & Cuti Kecemasan – PM

Bantuan Banjir RM1000 Untuk Setiap Isi Rumah Terjejas
Kerajaan bersetuju memberi cuti kecemasan sehari pada Isnin (20 Dis) kepada semua kakitangan awam yang terlibat banjir, kata Perdana Menteri Datuk Seri Ismail Sabri Yaakob dalam sidang media pada Ahad.

Dalam pada itu majikan swasta disaran memberi cuti dan tidak memotong gaji atau cuti tahunan pekerja terjejas akibat banjir.
Selain itu, setiap ketua isi rumah yang terjejas juga akan diberi bantuan sumbangan RM1000.

Berikut dikongsikan selanjutnya tentang bantuan tersebut.

Bantuan Banjir RM1000 Untuk Setiap Isi Rumah Terjejas
Peningkatan kadar Bantuan Wang Ihsan (BWI) kepada RM1,000 (dari RM500) bagi setiap isi rumah.
Bayaran ini akan disegerakan untuk Keluarga Malaysia yang terjejas.
Penyaluran RM50 juta serta-merta kepada NADMA/Kumpulan Wang Amanah Bantuan Bencana Negara (KWABBN) bagi bantuan segera kepada keluarga yang terjejas dalam bentuk keperluan asas seperti tilam, selimut, pakaian, tuala wanita, susu dan lampin bayi serta makanan.
Peruntukan awal RM100 juta bagi persediaan usaha pemulihan pasca-banjir.
Bantuan Pembayaran Balik Bagi Peminjam Yang Terjejas Banjir
Kerajaan Persekutuan akan terus bekerjasama dengan Kerajaan Negeri dalam usaha membaiki rumah-rumah dan infrastruktur awam yang rosak akibat bencana banjir. Peruntukan ini akan ditambah dari masa ke masa mengikut keperluan.
Sumbangan secara geran padanan dari GLC dan GLIC dengan pihak Kerajaan berjumlah RM40 juta bagi tujuan bantuan kepada mangsa.
Saya telah mengarahkan Kementerian Kewangan supaya institusi perbankan menawarkan program bantuan pembayaran bagi peminjam yang terkesan akibat musibah ini.
Cuti Kecemasan Akibat Banjir
Cuti kecemasan akan diberikan kepada semua kakitangan awam yang terkesan.
Bagi kakitangan swasta, syarikat disarankan memberi cuti berbayar atau “paid leave” kepada pekerja dengan tidak menolak peruntukan cuti tahunan dan gaji mereka.
Baca juga: #DaruratBanjir: Senarai Lengkap Tempat Anda Boleh Salurkan Derma & Bantuan
Bantuan Di PPS
Selain itu, setiap PPS akan dilengkapi dengan pasukan perubatan dengan sekurang-kurangnya seorang doktor dan seorang jururawat.
Kemudahan asas seperti tandas awam mudah alih dan bekalan air bersih akan disediakan bagi memastikan keselesaan mereka yang ditempatkan di PPS.
Untuk maklumat lanjut, sila rujuk Rangkuman Sidang Media Perdana Menteri 19 Disember 2021 melalui infografik di bawah:

Sumber: Facebook Perdana Menteri DS Ismail Sabri


Bantuan Kehilangan Pendapatan (BKP) RM500 Secara One-Off Bermula Esok!

Menerusi pakej PEMULIH, Bantuan Hilang Pekerjaan bernilai RM500 akan diberikan kepada mereka yang kehilangan pekerjaan. Apa yang lebih menggembirakan bagi mereka yang terjejas, bantuan ini akan mula disalurkan dalam masa terdekat sebagai bantuan kepada rakyat.
Baca juga: Adakah Masih Boleh Anjur Majlis Kahwin Dalam Negeri Fasa 4? Ini Jawapan Menteri

BANTUAN KEHILANGAN PENDAPATAN RM500 ONE OFF MULAI 26 OKTOBER!

Bantuan ini akan disalurkan secara one-off mulai esok 26 Oktober 2021, kata Perdana Menteri, Datuk Seri Ismail Sabri Yaakob, menurut laporan terkini. Bantuan ini akan memberi manfaat kepada hampir 870,000 individu yang telah hilang pendapatan pada tahun 2021- PM Ismail Sabri

Kesemua bantuan ini melibatkan implikasi kewangan sebanyak RM434 juta demi memastikan kesejahteraan Keluarga Malaysia.

Syarat Kelayakan / Cara Permohonan

Sila rujuk maklumat lanjut tentang BKP melalui info yang dilampirkan di bawah:
Menurut kenyataan di laman web Kementerian Kewangan (MOF), pemberian Bantuan Kehilangan Pendapatan itu akan dibuat kepada penerima berdasarkan data daripada Kumpulan Wang Simpanan Pekerja (KWSP) atau PERKESO pada 2021.
Seperti BKC, semakan silang akan dilakukan dan mereka yang kehilangan pekerjaan tidak perlu memohon. Semakan status kelulusan BKP boleh dibuat mulai 26 Oktober 2021 melalui Portal BKP, iaitu https://bkp.hasil.gov.my.


Bantuan Khas Kewangan Aidilfitri Dibayar 25 April Ini Untuk Semua Penjawat Awam Gred 56 Kebawah

Kerajaan bersetuju memberi Bantuan Khas Kewangan Aidilfitri sebanyak RM500 kepada semua penjawat awam Gred 56 dan ke bawah.
Perdana Menteri, Datuk Seri Ismail Sabri Yaakob, berkata bayaran itu juga diberikan kepada kakitangan di bawah skim kontrak perkhidmatan dan Kontrak atas Perkhidmatan serta pegawai atas lantikan di bawah program MySTEP.

Baca juga: Semakan Permohonan Khas KWSP Boleh Dibuat Bermula 9 April
BANTUAN KHAS KEWANGAN AIDILFITRY DIBAYAR 25 APRIL INI

Bantuan khas itu membabitkan peruntukan RM923 juta bagi manfaatkan lebih dua juta penjawat awam dan pesara, lapor BH Online.

Selain itu, beliau juga menyatakan pemberian Bantuan Khas Kewangan Aidilfitri pada tahun ini dibuat lebih awal atas keprihatinan kerajaan supaya kakitangan awam dapat membuat perancangan awal dan persiapan bagi menyambut Aidilfitri
“Kerajaan juga bersetuju untuk memberi bantuan khas sebanyak RM250 kepada pesara kerajaan. Pembayaran bagi bantuan khas ini akan dibuat bersama dengan pembayaran gaji bulan April iaitu pada 25 April ini,” jelasnya.
Kerajaan berharap dengan pemberian Bantuan Khas ini boleh meringankan beban kewangan kepada penjawat awam dan pesara serta dijadikan sebagai pemangkin kepada mereka untuk terus berkhidmat dengan penuh dedikasi.
Sumber: BH Online


Semangat Perpaduan Malaysia Terbukti, Dr Zulkifli Jelaskan Makanan Gurdwara Sahib Boleh Dimakan Oleh Orang Islam

Sejak negara dilanda banjir beberapa hari lalu, ramai pihak mula melakukan pelbagai usaha bagi membantu mangsa banjir.
Di sebalik musibah ini, rakyat Malaysia yang terkenal dengan kemurahan hati saling berpakat dan menghulurkan bantuan tanpa mengira bangsa dan agama.

Kita dapat lihat masjid-masjid membuka ruang untuk semua bangsa berlindung dan mendapatkan makanan, dan begitu juga halnya dengan Gurdwara yang menyediakan makanan buat semua mangsa, termasuk juga orang Islam.
Menjadi topik perdebatan ramai, mantan Menteri di Jabatan Perdana Menteri (Hal Ehwal Agama), Senator Datuk Dr. Zulkifli Mohamad Al-Bakri telah memberi penjelasan mengenai isu tersebut.

Hukum Makan Makanan Hidangan Yang Disediakan Oleh Bukan Islam
Menurut beliau, tidak ada masalah untuk makan hidangan yang disediakan oleh bukan Muslim selagi mana ia tidak melibatkan haiwan sembelihan mereka.

Hal ini terpakai dalam isu agihan bantuan, atau rumah terbuka yang sudah pasti saudara kita yang berlainan agama majoritinya faham konsep halal.
Adapun bagi kedai makan, carilah yang ada logo halal JAKIM. Itu bermakna ia halal dari segi syarak dan kualiti kebersihan.

Ya. Tidak ada masalah untuk makan hidangan yang disediakan bukan Muslim yang bukan ahli kitab (People of the Book) selagi mana tidak melibatkan haiwan sembelihan mereka. Terima kasih kepada saudara kami yang beragama Sikh atas bantuan yang dihulurkan. God bless them. https://t.co/BP7ix7956w
— Dr. Zulkifli Mohamad Al-Bakri (@drzul_albakri) December 21, 2021

Dr Zulkifli juga mengucapkan terima kasih kepada saudara di Gurdwara Sahib atas bantuan yang dihulurkan.
Dalam sebuah hantaran di Facebook, beliau juga melawat kawasan tersebut.
Ikuti perkongsian beliau di bawah:
Saya mengenali agama Sikh melalui konsep “seva” iaitu khidmat sukarela tanpa mengharapkan sebarang balasan. Dalam Islam, konsep yang sama juga boleh kita temui iaitu “ikhlas”, perbuatan samada ibadah khusus mahupun umum yang dilakukan hanya kerana Allah SWT.
Terima kasih kepada Presiden Gurdwara Sahib Petaling Jaya – GSPJ, En. Awatar Singh Terry dan seluruh Jawatankuasa GSPJ atas jemputan yang disampaikan kepada saya. Saya dibawa meninjau proses penyediaan juadah untuk mangsa banjir daripada dapur sehinggalah ke meja bungkusan. Amat bersih dan kemas.
Atas insiatif saya bermula tahun lalu ketika menjawat jawatan Menteri, konsep “soup kitchen” seperti ini turut dibuat di masjid dan surau di Wilayah Persekutuan sejak mulanya Perintah Kawalan Pergerakan dan diberi nama Dapur It’am. Alhamdulillah, saya dikhabarkan ia masih diteruskan sehingga hari ini.

Baca juga:

“Kami Tiada Masa Rakam Video & Gambar Ketika Bekerja”, Anggota Bomba Beri Penjelasan, Luah Rasa Sedih
“Terharu & Sebak Tengok Satu Malaysia ‘Turun Padang’ Tak Kira Bangsa”

Penganut Sikh Mengamalkan Diet Vegetarian
Penganut Sikh mengamalkan diet vegetarian. Ini bermakna, mereka sama sekali tidak menjamah daging. Hukum Muslim memakan makanan daripada bukan Muslim yang bukan ahli kitab adalah dibolehkan selagi mana tidak melibatkan haiwan sembelihan mereka.
Saya diberi taklimat gerak kerja yang dimulakan sejak hari Jumaat lalu apabila mendapat khabar berkenaan musibah banjir. Mereka berkerja secara bergotong-royong dan disertai pelbagai bangsa, agama serta pelbagai latar belakang untuk menyiapkan juadah makanan kepada mangsa banjir.

Suasana Muhibah & Harmoni
Penghantaran setiap hari amat pantas dengan bantuan 20 buah trak pikap ke sekitar Selangor, Kuala Lumpur bahkan Pahang.
Sesungguhnya saya amat terharu dengan kerjasama tanpa rasa sebarang penat lelah semata-mata menzahirkan semangat membantu yang amat luar biasa.
Saya amat kagum melihat pengurusan sistem agihan bantuan yang melibatkan pelbagai agama dan bangsa. Semuanya tersusun dan lengkap dengan dokumentasi. Ini amat penting bagi menjamin integriti dan profesionalisme.
Mewakili Muslim Council of Elders – Malaysia dan Surau Al-Makrifah, saya berbesar hati menyampaikan sumbangan untuk tujuan penyediaan makanan kepada mangsa banjir.
Melihat suasana yang penuh muhibah dan harmoni, sewajarnya kita bersyukur menjadi rakyat Malaysia.
Sumber: https://www.facebook.com/drzulkiflialbakri/posts/475477387272776


Bantuan Musaadah Khaira PPZ Dibuka Mulai 1 April Untuk Semua Warganegara. Ini Cara Permohonan

Bantuan Khas Musaadah Khaira adalah satu inisiatif PPZ-MAIWP bagi membantu meringankan beban orang awam susulan Perintah Kawalan Pergerakan (PKP) akibat penularan wabak COVID-19.
Ia dilancarkan pada 1 April 2020 dengan dana permulaan RM1juta diperuntukkan oleh PPZ-MAIWP dalam usaha membantu semua warganegara Malaysia yang memerlukan tanpa mengira latar belakang bangsa dan agama.

Melalui inisiatif ini, permohonan yang berjaya akan diberi bantuan ‘one-off’ RM300.
Berikut adalah info lanjut tentang Bantuan Musaadah Khaira PPZ yang perlu anda tahu.

1. Apakah Bantuan Musaadah Khaira PPZ?
Seperti yang dinyatakan di atas, Bantuan Khas Musaadah Khaira ini adalah khusus untuk warganegara Malaysia yang terjejas susulan Perintah Kawalan Pergerakan (PKP).
Ia bertujuan:

Membantu golongan pendapatan pertengahan yang terjejas dengan Perintah Kawalan Pergerakan wabak COVID-19.
Membantu meringankan beban hidup golongan penjaja/peniaga kecil dan pekerja B40 agar mereka dapat meneruskan kehidupan.
Menyahut seruan YB Senator Datuk Dr. Zulkifli Al-Bakri, Menteri di Jabatan Perdana Menteri agar Institusi Zakat lebih proaktif dalam membantu mereka yang memerlukan.

2. Syarat Kelayakan
Berikut adalah syarat kelayakan bagi memohon bantuan Musaadah Khaira PPZ ini.

Pemohon mestilah warganegara Malaysia yang berumur 20 tahun dan ke atas sahaja.
Pemohon dalam Kategori B40 iaitu pendapatan isi rumah di bawah RM4,360 sebulan.
Pemohon merupakan individu yang terjejas ataupun hilang punca pendapatan ketika wabak COVID-19.

3. Cara Permohonan Bantuan Musaadah Khaira
Permohonan perlu dibuat hanya melalui atas talian sahaja (online) dengan melayari musaadahkhaira.zakat.com.my.
Permohonan boleh dibuat bermula pada 1 April 2020 dengan mengikuti 6 langkah berikut:

4. Dokumen Sokongan
Dokumen sokongan yang perlu dimuat naik adalah:

Salinan Kad Pengenalan
Bagi yang bekerja – Slip Pendapatan / Pengesahan Pendapatan / Pengesahan pemberhentian kerja atau dicutikan tanpa gaji atau dikurangkan gaji bulanan
Bagi Peniaga / Penjaja Kecil – Lesen Perniagaan / Resit Sewa Tapak atau lain-lain dokumen
Akaun Bank – Jika pemohon tidak mempunyai akaun bank, sila lampirkan SURAT KUASA yang ditandatangani oleh pemohon. Sila nyatakan nama pasangan atau waris terdekat beserta maklumat akaun di surat kuasa tersebut.

Dokumen sokongan boleh diserahkan dengan mengambil gambar atau imbas (scan) dokumen dan muat-naik (upload) di dalam borang permohonan.
5. Kadar Bantuan
Kadar bantuan adalah berbentuk ‘one off ‘ (sekali dapat) berjumlah RM 300 sahaja bagi setiap keluarga
Permohonan kali kedua adalah tidak dibenarkan demi untuk memenuhi keperluan keluarga yang lain.
6. Semak Status Permohonan
Untuk mengetahui status permohonan bantuan Musaadah Khaira-PPZ ini, anda boleh menyemak dengan memasukkan pengenalan diri di laman utama.
Bayaran bantuan akan dibuat secara Electronic Fund Transfer (EFT) kepada pemohon yang layak dalam tempoh 7 hari bekerja dari tarikh penerimaan dokumen permohonan yang lengkap.
Maklumat Lanjut
Untuk sebarang update atau pertanyaan mengenai permohonan ini, sila ajukan pertanyaan melalui medium berikut:

Facebook Page: Khaira PPZ
www.facebook.com/musaadahkhairappz/
Laman web rasmi Musaadah Khaira PPZ

Rujuk Terma dan Syarat selanjutnya di SINI.


[VIDEO] Guru Inovasi Troli Khas Untuk Pelajar OKU Sertai Larian Dapat Pujian

Bukan sahaja menyentuh hati malah membanggakan apabila seorang guru berkongsikan video di laman TikTok hasil ‘inovasi’ yang dilakukan olehnya bagi kegunaan seorang pelajar. Apa yang menariknya, guru yang dikenali sebagai Cikgu Aznam ini menginovasikan troli khas untuk pelajar OKU.
Baca juga: Isteriku Guruku, Beza 25 Tahun Rupanya Berjodoh Dengan Guru Sendiri!

GURU INOVASI TROLI KHAS UNTUK PELAJAR OKU

Menerusi video tersebut, Cikgu Azam berkongsi momen acara larian disertai oleh seorang pelajar Orang Kurang Upaya (OKU) dikenali sebagai Alisya dengan bantuan troli bagi memudahkannya untuk berlari. Apa yang lebih membanggakan, apabila pelajar ini berjaya mengharungi cabaran tersebut dan menamatkan larian sejauh lima kilometer.

Ini adalah projek inovasi. Projek istimewa untuk membantu pelajar buta untuk program larian. Berjaya habiskan 5 km tahun lepas. Bangga cikgu.

@cguazamThis is my inovation project.Special to assist my blind student for their running.. 😁😁😁 Berjaya habiskan 5km last year.Bangga cikgu♬ original sound – HRC IWAN🇮🇩 – IWAN🇮🇩

Mengulas lebih lanjut, Cikgu Azam turut berkongsi troli yang digunakan oleh Alisya namun, pada mulanya troli tersebut dilihat seakan-akan troli yang berada di pasar raya. Bagaimanapun, hasil inovasi dan kreativiti seorang guru ‘troli’ itu mendapat nafas baharu dan secara tidak langsung memudahkan lagi pelajarnya untuk berlari.

@cguazamBalas kepada @damiabakery Rasa sangat bersalah pa bila ramai yg menangis.xberniat nk buat mcm tu.maaf..cikgu kongsikan video yg ceria sikit♬ bunyi asal – Cikgu Azam

Ramai tanya tentang versi awal. Sebiji macam trolley pasar raya. Tapi Alisya waktu ini gembira sangat sebab 1st time lari tak perlu pegang bahu cikgu @ guna tali.
‘MULIANYA HATIMU WAHAI GURU’
Menjengah ke ruangan komen, rata-rata netizen sebak melihat video tersebut dan pada masa yang sama turut memuji tindakan Cikgu Azam.

Memang terbaik!
Sumber: Cikgu Aznam


Cara Mohon Bantuan Persekolahan YAPEIM Untuk Pelajar Sekolah Rendah, Menengah & IPT

Bila tiba musim persekolahan, ayah dan ibu akan mempersiapkan kelengkapan sekolah anak-anak. Sesetengah keluarga yang anaknya ramai mungkin terbeban ketika menyiapkan kelengkapan-kelengkapan itu. Tapi, tahu tak keluarga yang berpendapatan B40 boleh memohon bantuan kewangan daripada YaPEIM dan tarikh permohonan sah sehingga 31 Januari 2020!
DANA INSPIRASI MALAYSIA

Bantuan Persekolahan YAPEIM. Bagi golongan keluarga (B40) untuk pelajar Sekolah Menengah maksima RM 500 juga untuk pelajar Sekolah Rendah maksima RM 500. Untuk pelajar Institusi Pengajian Tinggi maksima RM 1000.

HANTAR KE PEJABAR AR-RAHNU YAPIEM

Hantarkan borang permohonan anda ke Pejabat Ar-Rahnu YAPIEM yang berdekatan. Masa hantar borang tu kena lampirkan salinan dibawah :
1.IC ibu/ayah
2.Sijil kelahiran anak
3.Sijil nikah
4.List bayaran yuran sekolah
5.Slip gaji / pengesahan pendapatan bagi yang tak ada slip gaji
6.Salinan akaun bank ibu/ayah
7.Surat akuan sekolah

Dah complete semua kat atas ni korang kena pergi tandatangan pula setiap helai salinan tu dekat ketua kampung. Bantuan Persekolahan YAPEIM untuk keluarga B40 pelajar sekolah menengah dan rendah. Maksima bantuan RM500 satu keluarga.
NOTA:
Bagi yang ada masalah untuk print borang ini cuba dapatkan borang dekat cawangan YAPIEM berdekatan ye. Isi maklumat dan hantar ke YAPIEM berdekatan. Keutamaan kepada pelajar baru darjah 1, tingkatan 1 dan pelajar yang sambung belajar ke IPTA/ IPTS.
Terima Kasih.

Borang boleh print terus dari FB.
Sumber: Mohd Fariz , Mazhennakb Gagah , YaPEIM


Bantuan PKP 3.0 Akan Diumum Melalui Perutusan Khas Perdana Menteri 9.00 Malam Ini

PERUTUSAN KHAS PERDANA MENTERI

31 MEI 2021 JAM 9.00 PM

Susulan pengumuman PKP Penuh / Total Lockdown mulai 1 Jun 2021, YAB Perdana Menteri Tan Sri Muhyiddin Yasin bakal membuat pengumuman Pakej Bantuan PKP 3.0 yang dijangka akan dibentangkan melalui Perutusan Khas malam ini.

Dalam Perutusan Khas tersebut, Perdana Menteri dijangka akan memperincikan Pakej Bantuan PKP 3.0 kepada rakyat dan sektor ekonomi yang terkesan dalam pelaksanaan total lockdown atau PKP Penuh selama 2 minggu bermula 1 Jun 2021.

Sebelum ini, Perdana Menteri telah memaklumkan bahawa PKP Penuh ini akan dilaksanakan dalam 3 Fasa.

Sekiranya Fasa Pertama ‘lockdown’ berjaya mengurangkan kes harian COVID-19, Fasa Kedua akan dilaksana.

Ia akan membenar pembukaan semula beberapa sektor ekonomi yang tidak melibatkan perhimpunan besar serta boleh mematuhi penjarakan fizikal.
Lockdown Fasa Kedua akan dilaksanakan untuk tempoh empat minggu selepas Fasa Pertama berakhir.

Setelah berakhirnya lockdown Fasa Kedua, langkah seterusnya ialah Fasa Ketiga, iaitu melaksana PKP seperti yang berkuat kuasa di Malaysia ketika ini.
Baca juga: Cara Tebus Kredit eBelia RM150 Dari 1 Jun 2021 (ShopeePay, TnGo, Boost & ShopeePay)

LIVE Sidang Media Bantuan PKP 3.0 Pada Jam 9.00 Malam, 31 Mei 2021
Saksikan apakah Bantuan PKP 3.0 yang bakal diumumkan melalui sidang media Menteri Kanan Keselamatan dan Ketua Pengarah Kesihatan pada pukul 5 petang hari ini (30 Mei) di Astro 502, myFreeview 121, unifi TV 631, LIVE Facebook & Youtube Bernama TV.

Saksikan FB LIVE streaming Bernama TV : https://www.facebook.com/BernamaTV/
TV1 LIVE Streaming: https://www.facebook.com/BeritaRTM
LIVE Streaming TV3 di sini: https://www.xtra.com.my/live-tv/